- „Let's Do It Tuzla“ obilježava jubilej postojanja i djelovanja -\nBriga za okoliš je obaveza i odgovornost svakog od nas. Pod uticajem svakodnevnih obaveza, poslovnih i privatnih aktivnosti, društvenih i političkih dešavanja, nerijetko zaboravljamo da prirodi koja nas okružuje posvetimo minimalnu pažnju. Kada razvijemo kontinuitet takvog postupanja, onda postanemo robovi vlastitih navika. Ilegalne deponije u šumama i koritima rijeka, otpad na travnatim površinama naših parkova, goleti na našim brdima, ilegalna sječa na bogatim šumskim prostranstvima - postaju naša svakodnevnica.\nMotivisani željom za promjenom ovakvog stanja u okolišu i općenito negativnih ekoloških navika stanovništva, pokrenuli su se i mladi ljudi sa područja Grada Tuzla i cijele Bosne i Hercegovine. Tako je nastao pokret „Let's Do It“, koji je već u svom samom početku dobio epitet najmasovnijeg ekološkog volonterskog pokreta u historiji Bosne i Hercegovine, a koji je, kroz godine svoga postojanja i djelovanja, i opravdao. „Let's Do It“ projekat u Bosni i Hercegovini je počeo 2012. godine i do sada je u volonterskim akcijama čišćenja ilegalnih deponija otpada i sadnje drveća učestvovalo 184.441 volontera, koji su očistili oko 13.350 tona otpada i zasadili 446.218 sadnica raznih vrsta drveća. Kroz deset godina rada na realizaciji projektnih aktivnosti, tim u Tuzli je, od mnogobrojnih timova u Bosni i Hercegovini, uvijek organizovao jedne od najmasovnijih akcija čišćenja i sadnje drveća.\nJubilej deset godina postojanja i djelovanja projekta „Let's Do It Tuzla“ biće obilježen u okviru kampanje pod nazivom „Naših EKO 10“, a koja će prevashodno biti usmjerena na promociju zdravih i društveno korisnih oblika djelovanja prema okolišu. Tako će, pored tradicionalnih velikih terenskih akcija čišćenja ilegalnih deponija otpada i sadnje drveća, koje su planirane za mjesec septembar i oktobar, biti realizovane i mnogobrojne promotivne aktivnosti, zatim događaj za cijelu porodicu 'Family Day', nagradna darivanja, druženja sa članovima tima i još mnogo toga. Svakako da će krunu ove promotivne kampanje i općenito rada projekta „Let's Do It Tuzla“ činiti promotivno-edukativni film, čije snimanje je u toku, a koji bi javnosti trebao biti dostupan krajem ove godine.\nProjekat „Let's Do It Tuzla“


RTCG - Radio Televizija Crne Gore - Nacionalni javni servis :: Region :: Prekrečen mural sa likom Ratka Mladića, kreč ubzo uklonjen\n09. 12. 2021. 10:51 >> 10:53 11\nNJEGOŠEVA ULICA U BEOGRADU\nPrekrečen mural sa likom Ratka Mladića, kreč ubzo uklonjen\nGrupa mladića skinula je kreč sa murala sa likom osuđenog ratnog zločinca generala Ratka Mladića na zgradi u Njegoševoj ulici u beogradskoj opštini Vračar, čime je vraćen u prvobitno stanje, javila je Radio-televizija Srbije (RTS).\nU saopštenju opštine Vračar se navodi da je Odeljenje za inspekcijske poslove Vračara donijelo 20. septembra 2021. godine rješenje kojim je stambenim zajednicama u ulici Njegoševa 38 i 38b naloženo uklanjanje murala sa prednjeg dijela zajedničke fasade, na osnovu njihovog zahtjeva.\n"S obzirom da do današnjeg dana nije postupljeno po navedenom Rješenju, a imajući u vidu da su u međuvremenu u istom predmetu podnijete prijave novinara Antonele Rihe, Naima Leo Beširija iz Instituta za evropske poslove, Tamare Tripić iz Mreže za demokratski dijalog, kao i da su stanari stambene zgrade na kojoj se nalazi grafit tražili pomoć u njegovom uklanjanju, nadležni organi preduzeli su mjere u cilju izvršenja predmetnog Rješenja", piše u saopštenju.\nMeđunarodni sud u Hagu osudio je bivšeg komandanta Vojske Republike Srpske (VRS) Ratka Mladića na doživotni zatvor zbog genocida i zločina protiv čovječnosti nad Muslimanima i Hrvatima tokom rata u BiH (1992-1995).\nBeograd Ratko Mladić\nUhapšen Crnogorac, isjekao trojicu mladića


ŠEST NOVOOBOLELIH U OKRUGU: Od danas popuštanje mera - VOM\nNaslovnaVestiCOVID -19ŠEST NOVOOBOLELIH U OKRUGU: Od danas popuštanje mera\nŠEST NOVOOBOLELIH U OKRUGU: Od danas popuštanje mera\nutorak, 1. juna 2021 : 08:21\nPrema poslednjim podacima Gradskog štaba za vanredne situacije u Vranju od 254 uzorka iz Pčinjskog okruga, 6 je pozitivnih na na Covid 19. Od tog broja po 2 su iz Vranja i Vladičinog Hana, a po 1 iz Surdulice i Trgovišta. U ostalim opštinama Pčinjskog okruga nije bilo novih slučajeva zaražavanja koronavirusom.\nMinistarka za rad zapošljavanje, boračka i socijalna pitanja u Vladi Republike Srbije i članica Кriznog štaba za zaštitu zdravlja stanovništva od zarazne bolesti COVID-19 Darija Кisić Tepavčević saopštila je da je danas doneta odluka o dodatnom popuštanju epidemioloških mera.\nКisić Tepavčević je nakon sednice Кriznog štaba objasnila da će u skladu sa tim ugostiteljski objekti moći da rade svaki dan do ponoći, i u otvorenom i u zatvorenom prostoru, a ta mera stupa na snagu od sutra.\nКisić Tepavčević je naglasila da se ukida besplatan PCR za naše građane koji putuju u Nemačku, i istovremeno podsetila na to da će svi koji se prijave na portal eUprave do večeras u ponoć i vakcinišu se u narednih sedam dana, ostvariti pravo na 3.000 dinara.\nPrethodni tekstU nedelju izbori za članove Saveta Mesnih zajednica\nSledeći tekstPočelo prijavljivanje za 3000 dinara pomoći


Trojkama u finišu do pobede u Vrbasu\nGoran Bošković 05/12/2019, 09:00\nPartizan 1953 je pred 350 gledalaca u CFK „Drago Jovović“,u utorak savladao domaći Vrbas rezultatom 67:57 (9:20, 17:10, 17:16, 24:11). Crno-bele su četvrtom pobedom stigle do polovičnog učinka i deobe pete pozicije sa ekipom Radničkog. Vrbas je šestim porazom trenutno na deobi od sedmog do devetog mesta sa ekipama NŽKA i Student.\nVrbas je snažnije ušao u meč i dozvolio Partizanu samo dva poena u prvih sedam minuta. Plod takve igre bilo je vođstvo od 13 poena razlike (20:7) i 11 na kraju četvrtine – 20:9.\nPartizan je u 16. minutu prišao na poen zaostatka (20:19), ali Vrbas nije dao preokret, pa je na poluvremenu vodio 30:26.\nTreća četvrtina je ponovo u prvom delu bila obeležena dobrom igrom Vrbasa koji dolazi do 12 poena prednosti u 24. minutu. Međutim, drugi deo četvrtine u potpunosti pripada crno-belima koje prave seriju 10:1 i prilaze na 46:43.\nVrbas je čuvao prednost u uvodnim minutama poslednje četvrtine, a osam vezanih poena Gvero doneli su domaćem timu prednost 54:46. I kada se činilo da brod Vrbasa polako ulazi u mirnu luku, desio se preokret. Nina Samardžić je započela rafalnu paljbu gošći koje su u finišu meča pogodile pet trojki i na kraju stekle velikih deset poena.\nPartizan je utakmicu završio sa čak 20 skokova više u odnosu na rivala (50-30), imao je bolji procenat šuta, pogotovo za tri poena, ali i duplo više izgubljenih lopti (18-9).\nMilica Inđić je postigla 25 poena, Milica Mitrović 15, dok je Đoković na osam poena dodala devet skokova u timu Partizana.\nU narednom kolu Partizan dočekuje Crvenu zvezdu.\nPrevious article “Zatvorili bi nas da nam država ne daje pare!”\nNext article Zašto Partizanu drhte noge kad je gusto i da li Miloševiću uzde time izmiču iz ruku?\nFudbaleri Partizana uputili pomoć deki sa Kosmeta


SportDC - Vesti - Druge lige - Podgrmeč Bujićev\nUtorak, 19.02.2019 17:07\nNakon ostavke na mesto šefa stručnog štaba u drugoligašu Republike Srpske Slobodi iz Novog Grada Prijedorčanin Zoran Bujić nije dugo čekao na novi posao. On je preuzeo brigu o fudbalerima federalnog drugoligaša Podgrmeča iz Sanskog Mosta koji želi da se vrati u Prvu ligu Federacije BiH.\nBujić, koji je sa fudbalerima Rudar Prijedora 2015. godine bio šampion Republike Srpske i izborio povratak u Premijer ligu BiH, otišao je iz Novog Grada nakon velikih turbulencija na “Mlakvama”, a u Sanskom Mostu je izvršio prozivku.\n-Podgrmeč je za mene novi izazov u trenerskoj karijeri i nadam se da ću da ispunim očekivanja upra ve kluba, koji želi da se stabilizuje na svim nivoima, i organizaciono i takmičarski. Sanski Most ima fudbalsku tradiciju još iz jugoslovenskog vremena, a nisam daleko od kuće. Nadam se da će ovo za mene biti još jedan stepenik u karijeri, a Podgrmeč odskočna daska – istakao je Zoran Bujić, novi šef stručnog štaba Sanjana.\nZoran Bujić /FOTO: Fejsbuk\nDruge lige Muškarci Regionalna liga RS – Zapad Sloboda Bosna i Hercegovina Republika Srpska Novi Grad\nIn memoriam: Milenko Tambić Tamba\nBojić u Borcu\nOdluka u Kostajnici\nKaranovac pregazio Borac\nKaranovac čeka Borac\nLider u Novoj Topoli Deribi na Šljunkari\nSloboda pobjedom najavila bolje dane\nLjubić bolji od Slobode\nLjubić dočekuje Slobodu\nJedinstvo i dalje na vrhu\n30 .kolo Regionalna liga RS – Zapad\nBorac 7 : 1 OFK Ravan\nProgres 2 : 3 Gorica\nSloga 3 : 2 FSA\nČelinac : Kladari\nMladost 3 : 1 Milan\nLijevče 1 : 2 OFK Lauš\nPartizan 1 : 5 Karanovac\nNaprijed 2 : 0 OFK Brdo\n1 Karanovac (-6)\t 28 19 7 2 58\n2 Gorica (-6)\t 28 18 7 3 55\n3 Lijevče 28 15 6 7 51\n4 Mladost 28 12 7 9 43\n5 Partizan 28 12 6 10 42\n6 FSA 28 12 5 11 41\n7 Sloga 28 11 7 10 40\n8 OFK Lauš 28 11 5 12 38\n9 Borac 28 9 9 10 36\n10 Progres 28 12 0 16 36\n11 OFK Brdo 28 8 11 9 35\n12 Čelinac 28 9 6 13 33\n13 Milan 28 8 5 15 29\n14 Naprijed 28 8 4 16 28\n15 OFK Ravan 28 2 3 23 9\n16 Kladari 0 0 0 0 0\nBabunović u Ilićki 01


Objavljen Nacrt izmena Ustava – BALKAN TV NOVI SAD\nHomeVestiObjavljen Nacrt izmena Ustava\n23/01/2018Redakcija BALKAN TVVesti0\nPovodom objavljenih izmena Ustava Ministarstvo pravde će održati četiri okrugla stola i to 5. februara u Beogradu, 19, februara u Kragujevcu, 26. febraura u Nišu i 5. marta u Novom Sadu, prenosi 021.rs.\nMeđu najvažnijim izmenama Ustava su da se iz članstva najvišeg sudijskog organa – Visokog saveta sudstva isključuju predstavnici izvršne i zakonodavne vlasti.\nU njegovom sastavu više neće biti član skupštinskog odbora za pravosuđe, kao ni ministar pravde. Nacrt ustavnih amandmana predviđa da u sastavu VSS bude 10, umesto dosadašnjih 11 članova.\nPredloženi ustavni amandani predviđaju da ga čini 11 članova – četiri zamenika javnih tužilaca koje biraju javni tužioci i zamenici javnih tužilaca, pet istaknutih pravnika koje bira Narodna skupština, Vrhovni javni tužilac Srbije i ministar pravde.\nIgor Jurić dobitnik nagrade „Ličnost godine“\nKnjiga žalosti Ambasade Irana biće otvorena u sredu, 24. januara 2018.


Počinje istraga o padu aviona, da li će crne kutije pomoći? (foto)\nM. D.\t 30. novembra 2016. 09:09\nBrazilske i kolumbijske vlasti danas pokreću istragu o padu aviona koji se srušio u centralnom delu Kolumbije, a pronađene “crne kutije” bi mogle da daju odgovor da li se nesreća dogodila zbog tehničkih problema ili je letelici nestalo goriva.\nIstražitelji iz Brazila pridružiće se kolumbijskim kolegama sa kojima će ispitati sadržaj “crnih kutija”, preneo je Rojters, dodajući da će im u tome pomoći i stručnjaci iz Britanije.\nU padu aviona, u kom su bili i fudbaleri brazilskog “Šapikoensea”, poginula je 71 osoba, a šest je preživelo.\nPreživela su tri fudbalera, jedan novinar i dva člana posade. Golmanu Džeksonu Folmanu je amputirana desna noga.\nNa hiljade navijača obučenih u zeleno i belo okupili su se sinoć na stadionu brazilskog “Šapikoensea”, na jugu Brazila. Oni su pevali himnu kluba i uzvikivali jedno po jedno ime igrača koji su poginuli u nesreći.\n“Mi smo šampioni”, uzvikivali su u suzama okupljeni koji su sa osobljem kluba i članovima porodice poginulih na centru terena napravili veliki krug držeći se za ruke.\nKonstatuje se da činjenica da na olupini nema tragova vatre upućuje na to da su motori letelice ostali bez dovoda goriva, zbog čega su prestali da rade, kao i da ne treba isključiti mogućnost greške posade.\n#ColombiaPlaneCrash death toll lowered to 71 by @UNGRD, 4 fewer people were aboard than originally reported pic.twitter.com/HJGVI0Gsvg\n— China Xinhua News (@XHNews) November 30, 2016\nKolumbijski zvaničnici su sinoć saopštili da je 71 osoba poginula nakon pada aviona u centralnom delu te zemlje, čime je broj poginulih smanjen, jer se četiri osobe nisu ni ukrcale na avion.


Pečati - Print services\nShiny je proizvođač repromaterijala za izradu pečata u premium segmentu. Od 2004. godine kada je na sajmu u Študgartu osvojio plaketu PREMIUM BRAND za seriju džepnih pečata, nastavlja da ulaže u dalji razvoj, tako da je veoma brzo došao na poziciju vodećeg svetskog proizvođača, za kojeg možemo da kažemo da kreira trendove i uvodi inovacije u ovom segmentu tržišta. Kako inovacije po pitanju tehničkih rešenja u podizanju kvaliteta samog proizvoda, tako i inovacije u primeni pečata što potvrđuje izuzetno široka ponuda Shiny pečata za upotrebu u raznim industrijama, teksitilnoj industriji, industrijskog obeležavanja, kao i pečata sa različitim mogućnostima personalizacije.\nBrojne su inovacije koje je Shiny doneo, koje su postale opšti trend u proizvodnji, tako da ih i ostali proizvođači prihvataju i koriste u svojoj proizvodnji. Pored same vrhunske funkcionalnosti pečata, Shiny pečati dominiraju i u dizajnu kojim su daleko ispred konkurencije.\nUzimajući sve ovo u obzir Shiny pečati su idealno i kompletno rešenje za naše poslovanje kao pečatorezaca. Njihov atraktivni izgled lako dovodi kupca u situaciju da se odluči za Shiny, kvalitet nam pruža mogućnost lake izrade i dugotrajnosti. Izdvajamo i jedinstvenu garanciju od 5 godina koju dobijate za svaki Shiny automat, što ga, sve ovo zajedno, uz korektnu cenu dovodi u poziciju IDEALNOG IZBORA za Vašu pečatoreznicu.


Selaković: Minitarstvo će upotrebiti sve mogučnosti da se Ivanović pusti da se brani sa slobode\nBeta 8. avgusta 2015. 09:35\nMinistar pravde Nikola Selaković izjavio je da će to ministarstvo učiniti sve u okviru svojih mogućnosti da međunarodnoj zajednici i Briselu skrene pažnju na „skandalozan slučaj Olivera Ivanovića i zatraži da bude pušten da se brani sa slobode“.\n„Ako se ovako u toku postupka ponašaju sudsko veće i oni koji mu sude, kakvu presudu možemo da očekujemo, ako imate desetine svedoka koji ga ne terete, a njemu se ne dozvoljava da se brani sa slobode uz sve garancije koje država Srbija daje, kakvu presudu možemo da očekujemo? Ovo nekome može da izgleda kao Kafkin proces“, kazao je Selaković na teliviziji Pink.\nSelaković je ponovio da je nedopustivo i skandalozno da se Ivanoviću produžava pritvor, iako je u pritvoru gotovo 560 dana.\nOn je ukazao da sudsko veće apsolutno ignoriše grancije koje je Vlada Srbije dala da će se Ivanović pojavljivati na svakom pretresu, da neće uticati na svedoke.\n„Teško je reći šta tu više možemo da uradimo. Mi smo kao Vlada dali garacije i možemo da insistiramo na međunarodnim adresama, možemo da tražimo da se samo pogleda kako se vodi postupak protiv Ivanovića, a kako je vođen protiv Dreničke grupe“, kazao je ministar pravde.\nOliveru Ivanoviću je pritvor produžen do 6. oktobra, a on je nakon te odluke stupio u štrajk glađu.


Sport - Vojvodina pobednik memorijalnog turnira „Legende Radničkog“ - Vesti iz Kragujevca i Šumadije - Pressek.rs\nSport Nedelja, 12. septembar 2021.\n- Uvek je lepo trijumfovati, posebno na gostujućem terenu. Turnir je bio jako dobro organizovan, sve ekipe učesnice su dale svoj maksimum, a na kraju smo eto mi izašli kao krajnji pobednici, što mi je izuzetno drago. S obzirom da imamo dosta novih igrača u ekipi, potrebno nam je određeno vreme da se svi zajedno uigramo, ali verujem da ćemo spremno dočekati početak nove sezone, poručio je mladi odbojkaš Vojvodine Lazar Bajandić.\n- Veoma sam srećan i ponosan što smo osvojili ovaj zaista sjajno organizovan i kvalitetan turnir. Što se tiče samog finala protiv Radničkog, zadovoljan sam kako je ekipa reagovala nakon nešto slabije igre u prvom setu. Činjenica je da mi u odnosu na prošlu sezonu imamo čak šestoricu novih igrača i da još uvek nismo u potpunosti uigrani. Svesni smo da je do početka nove sezone ostalo još jako malo vremena, ali ćemo učiniti sve što je u našoj moći da ekipa do tada uđe u pravi takmičarski ritam, izjavio je Boškan.\n- Zadovoljan sam kako smo odigrali ovaj turnir. Bila je ovo dobra provera za sve ono što nas očekuje u narednom periodu. Imali smo priliku da proverimo mogućnosti većine igrača i neke stvari su sada znatno jasnije. Nastavljamo dalje i pripremamo se za predstojeće izazove, prokomentarisao je Dragan Kobiljski, trener kragujevačkog tima.\n· Nedelja, 12. septembar 2021. Radenković: Ovo danas je bio pravi Radnički


► Haradinaj: Nema potrebe za vanrednim izborima\nKandidat za premijera vlade Kosova koalicije DSK-ABK-IK Ramuš Haradinaj rekao je nema potrebe za održavanej vanrednih izbora, jer ta koalicija ima dosta glasova za formiranje institucija i samo čeka da Tačijeva DPK ''potroši svoje mogućnosti''.\nHaradinaj je za Glas Amerike rekao da Hašim Tači posle dva mandata treba da se jasno pozicionira i da otvori put političkim snagama koje imaju mogućnost da formiraju institucije.\n"DPK, kao partija koja je na izborima dobila najviše glasiva, ima pravo da predloži premijera, ali nema glasove. Znači situacija je veoma jednostavna. DPK će sigurno da koristi to pravo ali će se potvrditi da nema glasove'', istakao je Haradinaj.\n''Tako, prema odluci Ustavnog suda i tački 126, Skupština neće uspeti da bira predsednika skupštine, a nakon toga otvara se put za tacku 127 odluke koja obavezuje poslanike da pronađu način da biraju predsednika skupštine. Tada koalicija DSK-ABK-IK dolazi do izražaja sa kandidaturom Isa Mustafe s obzirom na to da ima dovoljno glasova. To je rešenje", rekao je Haradinaj.\nPrema njegovom mišljenju, Kosovo je u krizi jer DPK pozivajući se na izborni rezultat drži u blokadi pravo formiranja institucija trazeći pomoć od Ustavnog suda, ali nemajući glasove u skupstini.\nPravo koje je Ustavni sud dao DPK-u, vredi samo ako imaš glasove, dodao je Haradinaj.\nNa pitanje da Kosovo očekuje dijalog sa Srbijom i funkcionalizaciju Specijalnog suda za ratne zločine Haradinaj je rekao da su to ''veoma osetljivi i ozbiljni procesi u kojima je Kosovo jedna od strana''.\nOn je dodao da će predstavnici Kosova ''kvalitetno'' prisustvovati svim procesima u regionu, pa i u formiranju Specijalnog suda , kao i da će preuzeti obaveze u svim oblastima.\nČlan kosovske akademije nauka i umetnosti i najbliži saradnik pokojnog predsednika Ibrahima Rugove akademik Nedzat Daci rekao je za RTV 21 da treba da se postigne sporazum između dva politička bloka.\nDaci predlaže da DPK dobije funkciju predsednika Kosova, a da koalicioni Blok DSK-ABK-IK dobije skupstinu i vladu.\nDaci smatra da je vreme DPK prošlo i dodaje bi DPK izgubila na tim izborima, jer više ne može da koristi drzavne resurse kao što ih koristila.\nDaci je, kako su preneli mediji u Prištini, kazao i da bi, ukoliko bi se išlo na izbore, postojala samo opasnost da izgube sedam-osam miliona evra bez ikakve potrebe, jer bi rezultat biti isti.\nPrema njegovim rečima, strani faktor ne treba da se upliće u rešavanje ovog pitanja.


"Svi ljudi u našoj zemlji moraju osećati ličnu sigurnost, a napad na novinara zbog njegovog pisanja je nešto što mora naići na opštu osudu i oštru reakciju nadležnih državnih organa", saopšteno je iz SNS-a.\nTrišić je fizički napao Živka Perišića u petak, 18. jula, ispred pijace u Gornjem Milanovcu, posle čega je on obavestio policiju. Novinar Bete u januaru je preneo izjavu direktora Elektrodstribucije u Lazarevcu Veselina Šiljegovića, da je u decembru Trišić optužen zbog kradje struje jer je u svojoj kući kablom zaobišao strujomer.\n"Krađa struje za koju je optužen Trišić je ozbiljan prestup. Protiv svakog ko tako nešto učini treba da se vodi postupak propisan zakonom, a ukoliko se dokaže krivica treba izreći najstrože sankcije", navodi se u saopštenju SNS-a.\nDodaje se da je kradja struje negativna pojava, o kojoj se treba pisati kako bi se gradjani ponašali odgovorno. "Zbog ovakvog ponašanja predsednika Saveta mesne zajednice Zagrađe Mileta Trišića pored zakonskih posledica, ukoliko se dokaže krivica mora snositi i političke posledice i odmah biti smenjen sa te funkcije", saopštio je SNS.


Diznilend - Blic Online\nKompanija Dizni najavila je da neće ponovo otvoriti tematski park Diznilend Kalifornia, 17. jula, kako je bilo planirano.\nPolicija je na Floridi u Orlandu u zatvorenom Dizni svetu uhapslila muškarca jer je na tropskom ostrvu, koje pripada zabavnom parku, sebi napravio karantin.\nJedna osoba, koja je radila na održavanju kompleksa "Diznilend" u Parizu, pozitivna je na koronavirus, izjavio je danas portparol tog parka.\nPosetioci Diznilenda ostali bez reči pred NEMILIM SCENAMA: Ovakvu bizarnu situaciju još NISU VIDELI (VIDEO)\nPosetioci koji su se zatekli u možda najpopularnijem zabavnom parku za decu i odrasle, Diznilendu, našli su se u čudu kada je pred njihovim očima krenula da se odigrava veoma bizarna situacija u vidu masovne tuče nekoliko žena i muškaraca.\nU blizini Rijada, glavnog grada Saudijske Arabije, postavljeni su temelji projekta "Kvidija", koji će biti jedan od najvećih centara zabave na svetu.\nDa ne možemo da verujemo svemu što vidimo na "Instagramu" poenta je koju je dokazala blogerka kada je inscenirala ceo rođendanski put u Dizniled, koji se nikada nije dogodio.\nU Diznilend Pariz biće uloženo dve milijarde evra\nAmerička grupacija Volt Dizni Kompani objavila je "višegodišnji plan razvoja vredan 2 milijarde evra za Diznilend Pariz", u okolini francuske prestonice, otvoren 1992. godine.\nSupruga sportiste Miloša Teodosića od prošle godine živi "preko bare", a sada je odlučila da ispuni svoju želju iz detinjstva, pa je posetila čuveni Diznilend.\nNestala struja u Diznilendu u južnoj Kaliforniji, posetioci evakuisani\nU delovima tematskog parka Diznilend u južnoj Kaliforniji u sredu je nestala struja, zbog čega je desetak zabavnih sprava prestalo da funkcioniše, pa su posetioci sa njih evakuisani.\nNestala struja u Diznilendu u južnoj Kaliforniji\nU delovima tematskog parka Diznilend u južnoj Kaliforniji danas je nestala struja, zbog čega je desetak zabavnih sprava prestalo da funkcioniše, pa su posetioci sa njih evakuisani.\nU Diznilendu postoji nekoliko BIZARNIH STVARI: Pravilo "dva prsta" i tajni kod za PSOVANJE\nDiznilend je možda najčarobnije mesto na decu na svetu, ali za osoblje, koje konstantno mora da se smeška i pravi se da ne čuje zalušujuću vrisku i ciku stotine mališana oko njih, Diznilend je sve samo ne uživanje, piše "The Sun".\nIZ VEDRA NEBA Guske u letu pokakile posetioce Diznilenda\nOTIŠLA IZ ZEMLJE Nataša Bekvalac nakon razvoda od Ljube u provodu\nNakon što je vest da se novosadska barbika Nataša Bekvalac posle dve godine braka razvodi od bivšeg rukometaša Ljube Jovanovića odjeknula u svim medijima, pevačica je sa ćerkom Hanom otputovala u Pariz, gde uživaju u svim čarima koje ovaj grad sa sobom nosi. Između ostalog, posetile su omiljeni Diznilend.\nPOŽAR U DIZNILENDU Sedmoro se nagutalo dima, izgorelo osam automobila\nU požaru koji je izbio na parkingu Diznilenda, sedam ljudi se nagutalo dima, a osam automobila je izgorelo, saopštili su danas zvaničnici, prenosi AP.\nIspred zgrade hrvatskog Ministarstva odbrane u Zagrebu danas su, skoro istovremeno, održana dva protesta - "za" i "protiv" uvođenja vojnog roka, javila je hrvatska agencija Hina.\nMarokanska policija uhapsila je Marokanca koji je "opasan element" i navodno je bio veza između pripadnika Islamske države i članova francuske ćelije te organizacije, koji su prošlog meseca uhapšeni zbog pripreme napada na Diznilend, prenose danas agencije, pozivajući se marokanske medije.\nSPREČEN MASAKR U POSLEDNJEM TRENUTKU Islamisti su planirali napad na pariski Diznilend 1. decembra\nFrancuski Državni tužilac za područje Pariza Fransoa Molen izjavio je danas da su petoricu osumnjičenih, koji su uhapšeni proteklog vikenda u Francuskoj pod sumnjom da su planirali napade u i oko Pariza, na to navodili ekstremisti Islamske države u Iraku i Siriji.


Evropsko prvenstvo U 21 – Navijaci Srbija\nLUDI TIKET (-), nedelja, 10.195.920 dinara: Čekićari ugasili tiket bombu od oko 86.000 evra\nRadonjićev sin dobio Partizan | MozzartSport\nHome > Posts tagged "Evropsko prvenstvo U 21"\nTag: Evropsko prvenstvo U 21\nPre početka Eura, U21 selekcija Engleske slovila je za prvog favorita u grupi sa Portugalom, Hrvatskom i Švajcarskom. Posle dva kola zakucana je za dno tabele D grupe bez bodova, jer je posle poraza minimalnim rezultatom od Švajcarske, usledio neuspeh protiv reprezentacije sa krajnjeg zapada Pirinejskog poluostrva. Iako je\nRezervisani, previše defanzivni, uplašeni poraza - sa takvim stavom su mladi reprezentativci Hrvatske otvorili Evropsko prvenstvo protiv Portugalaca i automatski bili kažnjena neuspehom. Selektor Igor Bišćan je uoči okršaja sa Švajcarskom izgleda uspeo da restartuje Mlade Vatrene pred duel koji je nosio etiketu "Biti ili ne biti". Do završnih\nPočelo je Evropsko prvenstvo za igrača uzrasta do 21 godine, koje se održava u Mađarskoj i Sloveniji, a u Grupi C krije se jedan od glavnih favorita za osvajanje turnira. Selekcija Francuske u svojim redovima ima plejadu igrača koji prete da pokore Stari kontinent u narednim godinama, ali će


Reprezentacija Srbije u vazduhoplovnom modelarstvu na Evropskom prvenstvu u Mađarskoj - Tango Six\nOrganizatori će dočekati 190 takmičara iz 27 evropskih država / Foto: Vazduhoplovni savez Srbije\nReprezentacija Srbije u vazduhoplovnom modelarstvu, aktuelni svetski prvak ekipno, putuje na Evropsko prvenstvo na kome će od 23. do 28. jula u mestu Senteš u Mađarskoj imati priliku da se takmiče za evropsko zlato, saopšteno je iz Vazduhoplovnog saveza Srbije.\nKako navode, na Evropskom prvenstvu slobodnoletećih modela nastupiće ukupno osam predstavnika Srbije:\n– U kategoriji F1A (jedrilice) predstavljaće nas Radoje Blagojević iz Aero kluba „Vojka“, Slavko Savić iz Aero kluba „Nova Pazova“ i Andrija Pešić iz Aero kluba „Trstenik“. Radoje Blagojević će zajedno sa Svetozarom i Bojanom Gostojićem iz Aero kluba „Zrenjanin“ nastupiti u kategoriji F1B (modeli na pogon gumom). U kategoriji F1C (penjači) takmičiće se Branko Bijelić iz Aero kluba „Ving“ iz Beograda, njegov klupski kolega Dragan Lakić i Živa Kovački iz Aero kluba „Zrenjanin“. –\nNa prvenstvu će nastupiti ukupno osam predstavnika Srbije / Foto: Vazduhoplovni savez Srbije\nOrganizatori Svetska vazduhoplovna federacija i Vazduhoplovni savez Mađarske dočekaće 190 takmičara iz 27 evropskih država, a najjača konkurencija će biti u kategorijama F1A i F1B, gde će evropski prvak morati da bude najbolji od preko 70 modelara, objašnjavaju iz Saveza i dodaju:\n– Prema propozicijama ovog sporta, takmičari startuju svoje modele u ukupno sedam pokušaja (rundi) i meri se dužina trajanja leta njihovog modela. Ukoliko se dogodi da određeni broj takmičara ostvari maksimume (iste rezultate) nakon regularnih sedam startovanja, organizuju se dodatne runde – takozvani flaj ofovi za najbolje, nakon kojih se definišu konačne pozicije i rezultati. Dakle, da bi neko postao pobednik, mora da pređe dugačak put – od najboljih rezultata u svih sedam turnusa i u još barem jednom do tri dodatna turnusa.\nInače, pored naših reprezentativaca, na ovom takmičenju će biti još predstavnika Srbije i to petoro sudija (merilaca vremena) iz Aero kluba „Sombor“. Takmičenja u vazduhoplovnom modelarstvu organizaciono pored velikog broja takmičara, okupljaju i veliki broj sudija i drugog pomoćnog osoblja. –\nPrethodno Evropsko prvenstvo u vazduhoplovnom modelarstvu organizovano u Srbiji / Foto: Vazduhoplovni savez Srbije\nKako podsećaju iz Saveza, prethodno Evropsko prvenstvo u vazduhoplovnom modelarstvu organizovano je u Srbiji u Aradcu nedaleko od Zrenjanina 2016. godine. Od tada reprezentativci Srbije su osvojili i svetski vrh prošle godine, a sa Evropskih prvenstava je ista ova ekipa donela bronzanu medalju ekipno 2014. godine i Svetozar Gostojić zlatnu medalju pojedinačno 2012. godine.


U PRIPREMI PRAVILNIK O OGRANIČENJU UPOTREBE BISFENOLA A U TERMALNIM PAPIRIMA: Pravila će biti obavezujuća za privredne subjekte u Srbiji, kako za proizvođače tako i za uvoznike termalnog papira, od juna 2020. godine. Pronađene količine bisfenola A u fiskalnim računima u Srbiji su oko 40 puta veće od onog što će biti novo ograničenje. Dok ne počne primena novih pravila, onima koji rade s fiskalnim računima savetuje se da nose rukavice, građanima da peru ruke posle dodira s računima, da ih ne stavljaju u kese s hranom i da ih drže van domašaja dece. Račune koji su predmet garancije treba skenirati i čuvati u elektronskoj formi\nIstraživanje Alternative za bezbednije hemikalije pokazalo je da fiskalni računi u Srbiji sadrže toksičnu supstancu bisfenol A. Ona se, inače, od početka godine našla na Listi kandidata supstanci koje izazivaju zabrinutost u Evropskoj uniji. Unija će 2020. početi da primenjuje svoju odluku o zabrani, odnosno ograničenju koncentracije bisfenola A u termalnim papirima.\nToksična hemikalija bisfenol A otkrivena je u kartonskim kutijama za picu u jako niskim koncentracijama. Međutim, pronađena je u gotovo svim uzorcima fiskalnih računa, koji su prikupljani u državnim institucijama, ali i privatnim kompanijama. To su rezultati analiza koje je Alternativa za bezbednije hemikalije radila u Institutu za javno zdravlje Dr Milan Jovanović Batut.\n"To nisu samo fiskalni računi, to su i termalni papiri koji se koriste za čekanje u redu, na primer, u poštama, bankama, to su papiri koji se izdaju na naplatnim rampama za naplatu putarina, za parking mesto", kaže Jasminka Ranđelović, programski koordinator Alternative za bezbednije hemikalije.\nNema mesta za zabrinutost, tvrde u "Batutu". Pozivaju se na analize Britanske Agencije za prehrambene standarde, po kojima se, navode, bisfenol A naglo apsorbuje, detoksikuje i potom izbacuje iz ljudskog tela.\n"Svakodnevni dodir sa fiskalnim računima ne može da ugrozi zdravlje ljudi, kako u opštoj populaciji, tako ni na radnim mestima, jer je dužina izloženosti toj materiji kratka, a količina bisfenola A u fiskalnim računima, ako i migrira kroz kožu, zanemarljiva", saopštio je "Batut".\nIpak, ima i stručnjaka koji tvrde da se supstance poput bisfenola A sporo izlučuju i da svakodnevni kontakt, čak i sa malim količinama, može da utiče na čovekovo zdravlje, između ostalog, na endokrini sistem. Prof. dr Đuro Macut sa Klinike za endokrinologiju KCS ističe da ne treba unositi paniku, ali ni ignorisati rezultate istraživanja.\n"Prisustvo bisfenola A može da utiče i smatra se da može da podstakne nastanak gojaznosti, tipa dva dijabetesa, različitih poremećaja reproduktivnih, da utiče na veću stopu steriliteta, nerazvijanje jajnih ćelija u jajnicima žena što, u stvari, vodi ka nekom stanju snižene mogućnosti za trudnoćom", kaže prof. dr Macut.\nAnalize pokazuju da su posebno izloženi riziku oni koji rade sa fiskalnim računima, poput kasirki.\n"Za njih je studija koja je rađena u Finskoj od strane Evropske agencije za hemikalije pokazala da postoji veliki rizik po njihovo zdravlje, dakle naročito u tom periodu trudnoće, gde će se ti efekti ispoljiti ne samo na razvoj ploda, već je velika verovatnoća da će i ta beba imati probleme i to u kasnijim razvojnim fazama kao što je pubertet i reproduktivni period", kaže Jasminka Ranđelović.\nEvropska komisija je krajem prošle godine donela odluku o zabrani, odnosno ograničenju upotrebe bisfenola A u termalnim papirima ukoliko je koncentracija jednaka ili veća od 0,02 masenih procenata. I Srbija se priprema za nova pravila. U resornom ministarstvu kažu da je Nacrt pravilnika u završnoj fazi.\n"Stupiće na snagu najkasnije u prvom kvartalu 2018. godine. Ono što je posebnost naših nacionalnih odluka u odnosu na Evropsku uniju, to je da će ova odluka biti važeća za privredne subjekte u Srbiji, kako za proizvođače tako i za uvoznike termalnog papira, od juna 2020. godine, znači nekih šest meseci kasnije nego u EU", kaže Sonja Roglić, načelnica Odeljenja za hemikalije Ministarstva zaštite životne sredine.\nPronađene količine bisfenola A u fiskalnim računima u Srbiji su, kažu stručnjaci, oko 40 puta veće od onog što će biti novo ograničenje. Dok čekamo da počne s primenom, onima koji rade s fiskalnim računima savetuje se da nose rukavice, građanima da peru ruke posle dodira s računima, da ih ne stavljaju u kese s hranom i da ih drže van domašaja dece. Račune koji su predmet garancije treba skenirati i čuvati u elektronskoj formi.\nIzvor: Vebsajt RTS, Tamara Tankosić, 08.11.2017.


Radnici bez zdravstvenog osiguranja dok čekaju nadležne - Akta.ba\nRedakciji Akta.ba portala obratilo se nekoliko građana koji ne mogu ovjeriti zdravstvene knjižice već duži period, iako su u stalnom radnom odnosu. Jedna od njih je i naša sagovornica koja je morala platiti 63 KM za lijekove koje svakodnevno besplatno koristi zbog hroničnih oboljenja.\nPodsjetimo da je ovo bila obaveza Vlade Federacije BiH nakon što je početkom maja usvojen tzv. Korona zakon, odnosno Zakon o ublažavanju negativnih ekonomskih posljedica izazvanih pandemijom koronavirusa.\nPorezna uprava poslala spiskove\nPrema riječima naše sagovornice, u sarajevskom Zavodu zdravstveno osiguranja su joj rekli da joj nisu uplaćeni doprinosi za april i maj ove godine, što je prema novom Zakonu, trebala uraditi Porezna uprava FBiH, a isto joj je potvrdio i poslodavac.\n"Mislim da je ovo stvarno neozbiljno od države, jer do sada sam uvijek uredno mogla ovjeravati knjižicu, a sada sa novim korona zakonom mi je uskraćeno pravo na liječenje", dodaje ona.\nKontaktirali smo Poreznu upravu FBiH, te su nam odgovorili da su prošle sedmice dostavili podatke o odobrenim zahtjevima za subvencioniranje obaveznih doprinosa za maj, te razliku za april.\n"Ostalo je da se obradi još nešto malo zahtjeva za juni, ali i to se završava", rekla nam je Adisa Hamzić, portparolka Porezne uprave FBiH.\nUputila nas je da se obratimo Federalnom ministarstvu finansija.\nIvana Raguž, portparolka Ministarstva, pojasnila nam je da su obaveze za april uplaćene, prema dostavljenim spiskovima Porezne uprave.\n"Za maj su tek zaprimljeni spiskovi od PU pa se sada poduzimaju sve radnje kako bi se realizirala isplata doprinosa za maj", napomenula je Raguž.


Potvrđeno - Čeda Janevski selektor Makedonije! - Sportske.net\nPotvrđeno - Čeda Janevski selektor Makedonije!\nOno što smo i najavili pre par dana, danas je i ozvaničeno - nekadašnji trener Crvene zvezde Čedomir Janevski novi je selektor reprezentacije Makedonije.\nBivši trener Crvene zvezde Čedomir Janevski postao je danas selektor fudbalske reprezentacije Makedonije.\nJanevski, koji je na klupi nacionalnog tima Makedonije zamenio Džona Tošaka, istakao je da će imati mnogo problema, jer su do početka kvalifikacija za Svetsko prvenstvo ostale samo dve nedelje.\nMakedonija se u kvalifikacijama nalazi u Grupi A sa reprezentacijama Srbije, Hrvatske, Škotske, Belgije i Velsa.\n"Moraćemo da pobedimo u svakoj utakmici. Radio sam u Belgiji i Srbiji i to će mi mnogo značiti kada budem pripremao taktiku za reprezentacije te dve zemlje", rekao je Janevski na svojoj promociji u Skoplju.\n"Gledao sam prethodne utakmice reprezentacije Makedonije i mislim da ću za predstojeće mečeve pozvati iste igrače. Imam malo vremena da pripremim taktiku i sada je najvažnije da igrači odigraju onako kako ja to budem tražio od njih", dodao je Janevski.\nOvaj 51-godišnjak je makedonsku reprezentaciju preuzeo devet dana pošto je Velšanin Džon Tošak podneo ostavku.\nJanevski je bio trener beogradske Crvene zvezde u sezoni 2008/09. kada je taj klub bio treći u Super ligi Srbije, iza Partizana i Vojvodine, dok je u Kupu eliminisan u polufinalu od Sevojna.


Vjetar u leđa bračnim parovima - Nezavisni stav\nVjetar u leđa bračnim parovima\nVesna Duka 26.09.2017 20:20\nInicijativa Gradske uprave Trebinja da subvencionira trebinjske porodice, bilo da je u pitanju materijalno davanje novosklopljenim bračnim parovima ili se izdvojena sredstva odnose na djecu iz seoskih sredina, u Trebinju je prihvaćena sa oduševljenjem.\nIako uz opaske da su porodice ovakve benefite mogle ostvarivati i mnogo ranije, činjenica je da ova ulaganja predstavljaju zalog za budućnost, što je gradonačelnik Luka Petrović i te kako dobro prepoznao.\n"Da smo ranije imali ovakvih davanja, nikada naša sela ne bi opustjela, pa se ne bi desilo da i naše seoske škole opuste, a novac što dobijemo kao subvenciju za djecu iskoristili bismo da ih odvozimo i dovozimo do grada na treninge i vannastavne aktivnosti koje postoje u gradu", mišljenje je jednog roditelja dvoje djece iz mjesta Lastva, kod Trebinja, koje je za dva dana obišlo mnoge društvene mreže i postalo vrlo popularno.\nNe subvencionišu se, doduše, mladi bračni parovi, ali će subvencije za one koji imaju preko 38 godina i te kako dobro doći kao podsticaj parovima bez primanja koji su svjesni da biološki satovi otkucavaju, ali im je kočnica za brak materijalna strana ove medalje.\nMjesečna apanaža u visini od 650 maraka dobro dođe za život udvoje, a za godinu i po, koliko će ona trajati, daje i dovoljno vremena da neko od mladenaca nađe zaposlenje, u čemu će im takođe, obećavaju, pomoći gradske vlasti, jer prednost kod zapošljavanja imaju sve socijalno ugrožene porodice bez ijednog zaposlenog člana.\nGradonačelnik je i u pogledu porodica bez primanja odlučan - bez sredstava za život ne smije biti nijedna porodica u kojoj ima djece, jer ona moraju biti izvedena na pravi put po svaku cijenu.\nPorodica na prvom mjestu i po svaku cijenu, jer je to naš glavni zalog budućnosti, odlučni su bili i u Gradskoj upravi, koja je vrlo ponosna na ovu odluku, tim prije, kako kažu, što je u cijelom Trebinju opšteprihvaćena.\nOvakve primjene pronatalitetne politike trebalo bi da slijede i drugi gradovi i opštine koje to mogu.


„Zlatni pasoši“ za bogate: Ko i zašto prodaje državljanstvo sa popustom - 20.07.2020, Sputnik Srbija\nZemlje na Karibima, koje su pretrpele ogromne gubitke u oblasti turizma zbog pandemija koronavirusa, organizovale su prodaju „zlatnih pasoša“. Državljanstvo daju... 20.07.2020, Sputnik Srbija\nZemlje na Karibima, koje su pretrpele ogromne gubitke u oblasti turizma zbog pandemija koronavirusa, organizovale su prodaju „zlatnih pasoša“. Državljanstvo daju u zamenu za investicije, a sada je cena mnogo niža.\nUsred pandemije, potražnja se udvostručila, smatraju eksperti za investicionu imigraciju. Kome su takve usluge potrebne, zašto, i koliko one koštaju?\nTurizam je nestao\nJoš u martu analitičari su upozorili da će epidemija „šokirati“ karipske države zbog strukture ekonomije i velike zavisnosti od prihoda turističke industrije. Na primer, na Bahamima, Barbadosu i Jamajci, doprinos turizma BDP-u je 34-48 odsto.\nPrema procenama Svetske banke i Svetskog saveta za turizam i putovanja, najnegativniji scenario, uzimajući u obzir rizike drugog talasa, pretpostavlja da će se do kraja godine priliv turista smanjiti za 75 odsto.\nTo znači da će se BDP, na primer, Bahamskih ostrva, smanjiti za četvrtinu. Prema preliminarnim procenama, kolaps turističke industrije koštaće karipske zemlje 44 milijarde dolara. Radi poređenja: prošle godine turizam je doneo regionu skoro 59 milijardi.\nNeophodno je tražiti mogućnosti za dodatna sredstva finansiranja, ističu ekonomisti.\nIzgubivši ključni izvor prihoda, ostrvske države pokušavaju da popune državnu blagajnu nudeći državljanstvo u zamenu za investicije, takozvane „zlatne pasoše“. U većini karipskih zemalja, odgovarajući programi za bogate strance su na snazi. A sada je ova usluga značajno jeftinija.\nCC0 / piksabej / Izgubivši ključni izvor prihoda, ostrvske države pokušavaju da popune državnu blagajnu nudeći državljanstvo u zamenu za investicije\nIzgubivši ključni izvor prihoda, ostrvske države pokušavaju da popune državnu blagajnu nudeći državljanstvo u zamenu za investicije\nNa primer, do kraja godina Sveta Lucija je dvostruko smanjila granicu potrebnih investicija: na 250 hiljada dolara po osobi ili 300 hiljada dolara za četvoročlanu porodicu.\nSent Kits i Nevis su spustili cenu za četvrtinu. Kao deo „posebne ponude“ koja važi do kraja godine, državljanstvo četvoročlane porodice će koštati 150 hiljada dolara, a novac je potrebno uplatiti u lokalni Fond za održivi razvoj.\nU susednim zemljama, Grenadi i Dominici, cena je još niža: 100 hiljada.\n„Sada kada turizam stagnira, moramo da nađemo druge izvore prihoda da bismo podržali privredu“, objasnio je Les Han, šef odeljenja za pitanja državljanstva za investicije Sent Kits i Nevis.\nKada su granice zatvorene svuda, strani pasoš je možda jedini način putovanja po svetu. Karipsko državljanstvo omogućava putovanje bez vize u stotine zemalja, uključujući Veliku Britaniju i Italiju.\nŠtaviše, oni koji dobijaju pasoše karipskih zemalja, ne moraju da napuštaju svoje domove, ističu eksperti. To je razlika u odnosu na evropske zemlje, kao što su Malta i Kipar, gde su, pored ostalog, investicioni zahtevi mnogo veći.\nTako će državljanstvo Malte i Kipra koštati jedan ili dva miliona evra. I ljudi moraju da žive na tim ostrvima. Prema tome, verovatno će se broj zahteva kod njih naglo smanjiti.\nPrema podacima kompanije „Henli end partners“, koja se bavi investicionom imigracijom, potražnja za drugim državljanstvom porasla je za 42 odsto u prva tri meseca ove godine. Prema informaciji vlasti ostrvskih država, glavni podnosioci zahteva za „zlatne“ karipske pasoše su stanovnici Kine i Bliskog Istoka. Ni Rusi ne zaostaju.\nDirektor za razvoj u kompaniji „Imigrant invest“, Jelena Rudaja je istakla da se broj zahteva više nego udvostručio od januara. Pre svega, Rusi su zainteresovani za zemlje šengena i Veliku Britaniju.\n© Depositphotos / ThinglassRusi su zainteresovani za zemlje šengena i Veliku Britaniju\nRusi su zainteresovani za zemlje šengena i Veliku Britaniju\nTipičan portret investitora: preduzetnik sa bogatstvom od dva do deset miliona dolara.\n„Bogati biznismeni, koji ne planiraju da napuštaju Rusiju, žele da reše pitanje vize uz pomoć drugog pasoša. Jedan od ključnih zadataka je mogućnost poslovanja u drugim jurisdikcijama gde postoje ograničenja za Ruse, na primer u Hong Kongu. To uključuje registraciju preduzeća, žigova i vlasničkih prava“, pojasnila je Rudaja.\nPrema rečima Olega Lemeško, međunarodnog advokata u kompaniji Elma Global, „zlatni pasoš“ uveliko olakšava interakciju sa bankama. Zbog sankcija mnogi imaju predrasude o Rusima: bez objašnjenja odbijaju da im otvore račun.\nZa razliku od šengenske vize, takav dokument se ne može dobiti za nekoliko dana. „Najbrža opcija je državljanstvo države Vanuatu, postupak traje oko mesec i po dana“, saopštili su iz Immigrant Invest. Karibe, uzimajući u obzir prikupljanje dokumenata, proces će trajati četiri do šest meseci.\nStručnjaci očekuju bum na ovom tržištu, slično onome što se dogodilo u periodu 2008-2009. godine u jeku globalne finansijske krize.


Izvor: Vostok.rs, 13.Avg.2020, 11:23\nMinistarstvo odbrane i Vojska Srbije veoma posvećeno čuvaju i vrednuju tradiciju i uspomene na ljude i događaje iz naše slavne istorije, prožete patnjom, tugom i bolom, ali i hrabrošću, ponosom i čašću, ističući da je naš narod uvek na pravoj strani - na strani istine, kako ne bismo dopustili drugima da pišu našu istoriju. U godinama kada nizom aktivnosti obeležavamo godišnjice značajnih događaja u odbrani od NATO agresije na Saveznu Republiku Jugoslaviju 1999. godine, dokazali smo da s pažnjom negujemo sećanja na sve žrtve tog nemilog događaja i čuvamo istinu od zaborava, za primer svim budućim generacijama, navodi se u saopštenju Ministarstva odbrane.\nU koprodukciji Ministarstva odbrane – Vojnofilmskog centra „Zastava film“ i Radio-televizije Srbije snimljeni su i prikazani dokumentarno-igrani filmovi o bitkama na Košarama i Paštriku tokom 1999. godine i zahvaljujući tome među nama danas nema čoveka koji za njih nije čuo. Posle 20 godina ćutanja snimljeni su filmovi koji su heroje otrgli od zaborava, a kinematografska ostvarenja su način da se svim tim ljudima još jednom kaže hvala. Dokumentarno-igrani film „Ratne priče sa Košara“ premijerno je prikazan 9. aprila 2019, na dan obeležavanja 20 godina od početka bitke na Košarama. Film je na veoma uverljiv način dočarao situaciju u kojoj su se 1999. godine našli borci, heroji sa Košara i hronološki govori o borbama na jugoslovensko-albanskoj granici tokom 1998. i 1999. godine. O napadu na karaulu Košare svedoče vojnici i njihove starešine koji su branili otadžbinu i sprečili agresora da prodre na Kosovo i Metohiju. Premijera dokumentarno-igranog filma „Ratne priče sa Paštrika“ održana je 23. maja prošle godine i predstavlja svedočanstvo o herojskoj borbi pripadnika naše vojske u odbrani otadžbine na Paštriku 1999. godine. Na osnovu svedočenja više od 30 sagovornika, oficira, vojnika, rezervista, dobrovoljaca i pripadnika 549. motorizovane brigade ispričani su događaji o borbi u rejonu planine Paštrik, od napada na karaulu Gorožup do povlačenja naše vojske posle potpisivanja Kumanovskog sporazuma. Oba filma, autorke Slađane Zarić, prikazana su na Prvom programu Radio-televizije Srbije te je višemilionski auditorijum imao priliku da upozna zaboravljene junake i iz njihovog ugla sazna kako su izgledale te bitke, bitke za život, za otadžbinu. Uprava za odnose sa javnošću i Vojnofilmski centar „Zastava film“, povodom 20 godina odbrane otadžbine od NATO agresije, realizovali su filmsku trilogiju „NATO agresija na SRJ ... na mir“, ili „Kosmetska trilogija“. Filmovi „Povod“, „Humane bombe“ i „Tri tačke na mir“ su svedočanstvo o ključnim događajima u periodu neposredno pre, za vreme i posle NATO agresije na Saveznu Republiku Jugoslaviju. Posle niza godina nepravde prema komandantima i učesnicima ratnih dejstava tokom NATO agresije, objavljena je edicija „Ratnik“ u kojoj su upravo oni dali viđenje tih događaja. Ministarstvo odbrane predstavilo je ediciju u kojoj su prvi put sabrana sećanja najznačajnijih ratnih komandanta o junačkoj borbi pripadnika naše vojske u odbrani svoje otadžbine i na više hiljada strana ispisana su njihova sećanja. Prve četiri knjige edicije su ratni dnevnik komandanta Treće armije Vojske Jugoslavije general-pukovnika Nebojše Pavkovića „Treća armija sedamdeset osam dana u zagrljaju Milosrdnog anđela“. Na više od 2.000 strana general Pavković hronološki, argumentovano i dokumentovano, iz dana u dan opisuje ono što se događalo 1999. godine u zoni odbrane Treće armije. Petu knjigu edicije „Prištinski korpus 1998-1999 - svedočenja ratnih komandanata“ čine sećanja komandanta Prištinskog korpusa general-pukovnika Vladimira Lazarevića i komandanata brigada i samostalnih bataljona u sastavu korpusa na ratnu 1999. na Kosovu i Metohiji. Šesta i sedma knjiga edicije, „Bitka na Košarama“ i „Bitka za Paštrik“, donose sećanja učesnika borbi na Košarama i Paštriku tokom agresije NATO 1999. godine, na prvoj liniji odbrane, pred pokušajima kopnene invazije neprijatelja na Kosovo i Metohiju, na granici Albanije i Savezne Republike Jugoslavije. Knjiga „Skok na Slatinu - ruski bataljon na Kosovu i Metohiji“, svedočenje iz perioda pred kraj agresije, opisuje usiljeni marš bataljona Vazdušnodesantne vojske Oružanih snaga Ruske Federacije koji su u najstrožoj tajnosti, oklopnim transporterima, prešli 620 kilometara iz Bosne do Kosova i Metohije i stigli na aerodrom Slatina pre snaga NATO-a. Edicija „Ratnik“ objavljena je s ciljem da sačuva iskustvo naših ratnih komandanata tokom NATO agresije 1999. godine – kao prilog kulturi sećanja. O značaju edicije „Ratnik“ govori i podatak da je za tri dana Sajma knjiga 2018. godine rasprodat prvi tiraž. Povodom 20 godina od odbrane od NATO agresije otvorena je izložba Ministarstva odbrane i Vojske Srbije „Odbrana 78“ u izložbenom prostoru Muzeja Grada Beograda posvećena svim stradalim u NATO agresiji. Izložba autora Dušana Jovovića je multimedijalna i interaktivna i prvi put prikazuje video i štampane materijale koji do sada javnosti nisu bili prikazani. Postavka je podeljena u osam celina, a likovnost izložbe počiva na autentičnim artefaktima koji su nastali tokom 1998. i 1999. godine. Izložbena postavka na jedinstven način prikazuje herojsku odbranu zemlje tokom 78 dana NATO agresije, koja je počela bez odobrenja Saveta bezbednosti Ujedinjenih nacija i posvećena je stradalim pripadnicima vojske, policije i civilima, među kojima je, nažalost, bilo i mnogo dece. Ova jedinstvena izložba nezaobilazni je deo posete stranih državnika i delegacija Republici Srbiji, kao i domaće javnosti i brojnih građana. Ministar odbrane Ruske Federacije general armije Sergej Šojgu, posle obilaska postavke napisao je u Knjizi utisaka da je „Agresija NATO-a protiv Jugoslavije odnela živote mnogih nevinih ljudi – žena, staraca, dece. Ali srpski narod, zahvaljujući njegovoj odvažnosti, hrabrosti i snazi duha, nije bio slomljen. Ne smemo da zaboravimo na tu tragediju i moramo da uradimo sve moguće da se to više ne ponovi“. Snažan utisak izložba je ostavila i na ministra spoljnih poslova Ruske Federacije Sergeja Lavrova, kao i na pripadnike ekspertskih timova Oružanih snaga Ruske Federacije, koji su u Srbiji pomagali u sprečavanju širenja, suzbijanju i gašenju infekcije koronavirusa. Potpredsednik Centralne vojne komisije Narodne Republike Kine general Džang Jousja pokazao je posebno interesovanje za originalne eksponate i video zapise, a posle obilaska postavke upisao je u Knjizi utisaka „Protivimo se ratu i branimo mir“. Šestočlani tim medicinskih stručnjaka iz Kine, koji je pomagao Srbiji u borbi protiv koronavirusa u svom gustom rasporedu odvojio je vreme za obilazak navedene izložbe. O snažnom utisku koji su članovi ekspertskog tima poneli sa izložbe svedoči i činjenica da je svih šest lekara, po sopstvenoj želji, želelo da se upiše u Knjigu utisaka. Članovi delegacije Ambasade Kine takođe su bili veoma dirnuti svime što su videli tokom obilaska izložbe „Odbrana 78“ te je zamenik ambasadora Tjen Jišu u Knjizi utisaka upisao „Velika počast za hrabru srpsku vojsku i srpski narod“. Ministarstvo odbrane i Vojska Srbije nastaviće da neguju sećanja i da podsećaju na patnju i razaranja naroda na ovim prostorima tokom 1999. godine. Zahvaljujući tome što su brojnim aktivnostima sačuvali od zaborava 78 dana odbrane zemlje tokom NATO agresije, danas se o poginulim pripadnicima vojske, policije, civilima i nažalost velikom broju poginule dece, mnogo više priča i zna nego ranije, dodaje se u saopštenju.


Unaprijediti sustave interne kontrole u upravljanju javnim sredstvima - www.vecernji.ba\nUnaprijediti sustave interne kontrole u upravljanju javnim sredstvima\n30. 09. 2018. u 09:49 0 komentara 53 prikaza\n- To znači da postoje u organizacijama javnog sektora, ali da one, u kontekstu reformskih procesa u BiH, trebaju evoluirati u skladu s važećom regulativom koja sadrži zahtjeve koje postavljaju propisi EU i međunarodni standardi interne kontrole - ističe Milićević.\nRazvoj financijskog upravljanja i kontrole provodi se u skladu sa Strategijom razvoja javnih internih financijskih kontrola u Federaciji Bosne i Hercegovine 2015-2018. u okviru razvoja javnih internih financijskih kontrola, koji predstavlja jedan od instrumenata procesa stabilizacije i pridruživanja Europskoj uniji.\n- Evidentno je da je, pored dosadašnjeg načina kontrole, potrebno razviti novi pristup u poslovanju uz primjenu strateškog planiranja, upravljačke odgovornosti, upravljanja rizicima i drugim elementima kao alatima u radu organizacija javnog sektora - kaže Milićević.\nNavedene aktivnosti trebaju omogućiti veću efikasnost i efektivnost u upravljanju javnim sredstvima Federacije.\n- Poboljšanjima treba pristupiti na način da svaka organizacija javnog sektora unaprijedi sustave interne kontrole donošenjem novih internih akata i procedura, odnosno ažuriranjem postojećih, u skladu sa Standardima interne kontrole i potrebama svoje organizacije, te da posebnu pažnju posvete planiranju i upravljanju rizicima i kvalitetnom upravljanju ljudskim resursima - rekla je Milićević.\nU svrhu daljnjeg razvoja oblasti FUK u organizacijama javnog sektora, Federalno ministarstvo financija objavit će Priručnik za FUK u javnom sektoru u Federaciji, te nastaviti provođenje edukacija za koordinatore za FUK koji se nalaze u registru Federalnog ministarstva financija.\n- Naime, na posljednjoj sjednici Vlada je zadužila obveznike primjene Zakona o financijskom upravljanju i kontroli da imenuju koordinatora iz reda najviših rukovodstava. Također, usvojili smo konsolidirani izvještaj o funkcioniranju sustava FUK u javnom sektoru u Federaciji BiH za prošlu godinu. To je prvi objedinjeni izvještaj o funkcioniranju sustava FUK-a na razini FBiH, izrađen u skladu sa Zakonom i na osnovu godišnjih izvješća dostavljenih od organizacija u javnom sektoru - podsjetila je Milićević.\nOsim Zakona o financijskom upravljanju i kontroli u javnom sektoru, do sada je za razvoj navedenog sustava u Federaciji donesen Pravilnik o provođenju financijskog upravljanja i kontrole u javnom sektoru, a uspostavljen je Registar koordinatora za financijsko upravljanje i kontrolu u FBiH.\nTakođer, objavljeni su Standardi interne kontrole u javnom sektoru, Smjernice o minimalnim standardima za dodjelu proračunskih sredstava putem transfera i subvencija, Smjernice za upravljanje rizicima u javnom sektoru, te su provedene obuke iz oblasti financijskog upravljanja i kontrole.\nKljučne riječi Jelka Milićević\nLoše vijesti za mnoge\nIz Hercegovine droga se dalje plasirala prema Hrvatskoj\nKoštalo ih zaboravljanje\nMuškarci iz BiH zbog kofera dobili kaznu i izgon iz Njemačke


Turska nastavlja s napadima u Siriji i Iraku\nSlika iz kokpita turskog borbenog aviona, koji je objavila državna novinska agencija Anadolu, navodeći da se radi o napadu na ciljeve Islamske države u Siriji\nPremijer Ahmet Davutoglu izjavio da će se bezbednosne operacije nastaviti dokle god to bude potrebno. "Niko ne bi trebalo da sumnja u našu odlučnost. Nećemo dozvoliti da da se Turska pretvori u zemlju bezakonja".\nTurski borbeni avioni gađali su protekle noći kampove grupe koja sebe naziva Islamska država u Siriji, dok su turske kopnene snage izvršila napade na delove severnog Iraka, u kojima se nalaze pripadnici Kurdistankse radničke partije (PKK).\nTurski zvaničnici navode da je cilj napada bio da se stvopri "zona bezbednosti" u velikoj oblasti na severu Sirije.\nObraćajući se novinarima u Ankari, premijer Turske Ahmet Davutoglu je izjavio da će se bezbednosne operacije nastaviti dokle god to bude potrebno.\n"Niko ne bi trebalo da sumnja u našu odlučnos. Nećemo dozvoliti da da se Turska pretvori u zemlju bezakonja", poručio je Davutoglu.\nNapad na PKK bio je prvi udar Turske na iračke Kurde još od 2013. kada je postignuto primirje između dve strane. U saopštenju vlade navodi se da su Turski avioni gađali skloništa PKK, bunkere, skladišta i druge "logističke punktove".\n"Primirje više ne znači ništa, posle intenzivnih vazdušnih napada okupatorske turske vojske", objavila je Kurdistanska radnička partija na svojoj internet stranici.


Zbog suspenzije KMF SAS, Ekonomac je nedelju dana ranije saznao rivala u polfinalu šampionata Srbije u futsalu, a to je KMF Smederevo.\nSmederevci su se bez borbe plasirali u polufinale i odmorni dočekuju prvaka Srbije Ekonomac. Ekipa, koja je jedina u ligaškom delu uspela da pobedi „studente,“ će u petak 15.maja pokušati da ostvari dobar rezultat sa kojim će ići na revanš u Kragujevac.\n„Pokušaćemo da mobilišemo sve igrače, i ostale u klubu. To bi bila reakcija na neuspeh u finalu KUP-a, i na taj način ne dozvolimo nikakvo rezultatsko iznenađenje. Igračima treba povratiti samopouzdanje i uveriti ih da su naj kvalitetnija i najbolja ekipa na našim prostorima. Prisutan je dobar rad na treninzima i oseća se povratak samopuzdanja koje su igrači imali tokom celog prvenstva“ rekao je trener Vladan Cvetanović.\nPolufinalna utakmica KMF Smederevo – KMF Ekonomac igra se u Smederevu 15. maja sa početkom od 20 časova.


Gubici EX-YU nacionalnih avio prevoznika 100 miliona evra – Bankar.rs\nHome/ANALIZE/Gubici EX-YU nacionalnih avio prevoznika 100 miliona evra\nPreostali nacionalni prevoznici iz bivše Jugoslavije ove godine će ostvariti rekordne gubitke zbog pandemije korona virusa, čija se procena kreće do 100 miliona evra. Većina aviokompanija takođe je izgubila zaradu i u 2019. godini. Međutim, vlade u svakoj od tri države obvezale su se na pružanje pomoći, izveštava Ex-Yu Aviation.\nAir Serbia je nagomilala više od 30 miliona evra gubitaka do nastavka komercijalnih letova krajem maja, a Ministarstvo građevinarstva, saobraćaja i infrastrukture najavilo je kako se nada da će ublažiti gubitke u avionskom sektoru zemlje, koji uključuje i nacionalni aerodrom, aerodrome i pružaoca usluga u avio saobraćaju do kraja godine sa 200 miliona evra.\nPrema Ministarstvu, zemlja će pružiti direktnu fiskalnu podršku Air Srbiji kao glavni način pomoći. Iznos će zavisiti od konačnog finansijskog pada usled Covid-19 krize, kao i o iznosu potrebnom za jačanje uloge Air Srbije širom Balkana.\nCroatia Airlines zabeležio je neto gubitak od 23,1 miliona evra tokom prve polovine godine, što je gotovo dvostruko više od gubitka u prvoj polovini 2019. Tokom prvih šest meseci prihod je smanjen za 52,4 odsto. Avio kompanija je rekla da je prerano procenjivati finansijske posledice, jer je pandemija još uvek u toku, ali navela da su bile velike.\nKompanija je od države zatražila nešto više od 90 miliona evra za upravljanje krizom.\nHrvatski ministar mora, saobraćaja i infrastrukture, Oleg Butković, nedavno je rekao da zajedno sa Ministarstvom finansija spremaju opsežan i sveobuhvatan postupak.\n“Moramo smisliti model koji će biti održiv i u skladu sa smernicama Evropske komisije. Verujem da ćemo u septembru ili oktobru predložiti konkretna rešenja koja imaju za cilj da zaštite i Croatia Airlines i celokupnu avionsku industriju koja je teško pogođena. Država mora ponuditi konačno rešenje”.\n“Montenegro Airlines” takođe oseća efekte pandemije. Kompanija je tokom prve polovine godine izgubila više od 15 miliona evra prihoda, dok tek treba proceniti ukupne gubitke nastale zbog pandemije Covid-19.\n“Trenutno je nemoguće proceniti gubitke kompanije kao rezultat korona virusa jer pandemija još traje. U svakom slučaju, govorimo o višemilionskom gubitku. Naznaka je da su tokom prve polovine godine prihodi Montenegro Airlinesa smanjeni za 15.110.063 evra”, naveli su iz kompanije.\nPredsednik Upravnog odbora MA, Nikola Vukićević, rekao je da jednom kada postane jasnije kako će avionski sektor funkcionisati nakon pandemije, moraće da se odradi komercijalna strategija i organizaciona struktura.\n“Možda ćemo morati da smanjimo broj zaposlenih”, kazao je Vukićević.\nair serbia Aviokompanija croatia airlines ex yu Gubitak montenegro airlines


Vesti - Nedeljnik Vreme\nGrožđe štiti od raka kože\nNova studija naučnika iz Španije pokazala je da sastojci kojih ima u grožđu štite telesne ćelije od ultraljubičastog zračenja, glavnog uzročnika raka kože. Ultraljubičasto zračenje može prouzrokovati rak kože tako što povećava količinu štetnih molekula u koži. Naučnici sa Univerziteta u Barseloni otkrili su da flavonoidi (antioksidansi rastvorljivi u vodi) iz grožđa mogu sprečiti ovaj proces. Oni smatraju da je ova studija veoma pozitivna, jer se putem nje mogu napraviti preparati za zaštitu kože od sunca. Biohemičarka sa Univerziteta u Barseloni, Marta Kaskante, smatra da su ovo ohrabrujući rezultati i da bi ih trebalo razmotriti. "Ovim putem mogu se napraviti novi preparati za zaštitu kože od UV zračenja", dodala je Kaskante.\nNesanica muči obolele od kancera\nViše od polovine obolelih od raka pati od nesanice tokom lečenja, a za neke od njih ona se produžava i mesecima kasnije, ukazuje kanadska studija Centra za istraživanje raka pri Univerzitetu Laval. Do ovakvog zaključka se došlo na osnovu anketiranja više od 1000 pacijenata koji su zbog raka bili podvrgnuti hirurškoj intervenciji. Njima je postavljeno pitanje da li su imali problema da zaspe ili da održe san, prenosi Rojters. Pacijenti su bili starosti od 23 do 79 godina i kod većine je u pitanju bio kancer u ranoj fazi. Tokom tretmana 59 odsto njih je prijavilo simptome insomnije. Kod polovine njih se čak razvio tzv. "sindrom insomnije", stanje u kojem je na primer tokom tri noći nedeljno potrebno bar sat i po da se zaspi. Ovaj procenat je tri puta veći nego u opštoj populaciji. Posle godinu i po dana kod čak 38 odsto ispitanika još uvek su postojali simptomi insomnije. Poruka kanadskog tima obolelima od raka je da budu svesni važnosti sna i da se ne snebivaju da svom lekaru prijave probleme sa snom pre nego što oni postanu još ozbiljniji. Medicina, inače, tom problemu tek od pre desetak godina poklanja dužnu pažnju, što se povezuje sa činjenicom da oboleli od raka sve duže žive. Tim istraživača s Univerziteta Kalifornije testirao je efikasnost joge kao leka za umor obolelih od raka, dok je taj-či gimnastika isprobana kao sredstvo protiv nesanice. Stručnjaci ističu da bi i kod obolelih od raka od pomoći protiv nesanice mogla da bude i bihevioralna terapija, koja se inače koristi kod osoba koje imaju ovaj problem.\nRak debelog creva češći kod pušača\nOsobe koje puše imaju veći rizik od oboljevanja od raka debelog creva i veći rizik od smrti od ove bolesti nego nepušači. Kod pušača su 20 odsto veći izgledi za oboljevanje od raka debelog creva. Procenjuje se da će od ove bolesti u SAD u nekoj fazi života oboleti oko pet odsto odraslih osoba. Američki naučnici iz Istraživačkog centra "Fred Hačinson" su izračunali da je kod pušača prosečno 30 odsto veći rizik od smrti od raka debelog creva u odnosu na nepušače. Uz to, pušači oboleli od ove bolesti imali su i 50 odsto veće izglede za smrt od bilo kog uzroka. Kod osoba koje su prestale da puše rizik od smrti bio je manji nego kod pušača, ali i dalje veći nego kod onih koji nikad nisu pušili. Novi su rezultati prikupljeni od 2264 pacijenta kojima je rak debelog creva dijagnostikovan između 1998. i 2007. godine.\nVisoke žene, oprez\nPrema najnovijim rezultatima ispitivanja istraživača sa Univerziteta Oksford, žene višeg rasta češće su izložene riziku da obole od deset vrsta raka. U istraživanju se navodi da je za žene na svakih deset centimetara visine iznad 1,5 metara 16 odsto veći rizik da obole od raka. Istraživanjem je bilo obuhvaćeno 1,3 miliona žena srednjih godina, u periodu od 1996. do 2006. godine, a naučnici ovu pojavu objašnjavaju mogućnošću da hormoni koji kontrolišu rast takođe mogu uticati na pojavu tumora. Iz britanskog Instituta za istraživanje raka saopšteno je da visoki ljudi ne treba da se uzbuđuju zbog rezultata ispitivanja. Sa visinom je povezano deset vrsta raka debelog creva, rektalni, maligni melanomi, dojke, materice, jajnika, bubrega, limfni, nehodžkinsovih limfoma i leukemija. Iako su istraživanjem bile obuhvaćene samo žene, istraživači navode da se veza između visine i raka pojavljuje i kod muškaraca. Oni koji su u najvišoj grupi, sa 179 centimetara, imaju 37 odsto veće šanse za razvoj tumora od onih iz najniže skupine, ispod 1,5 metara. Procenjuje se da se u 20. veku u Evropi prosečna visina svake decenije povećavala za jedan centimetar.


Da se ne lažemo\nTokom prošle nedelje smo iz medija saznali da je EU Srbiji uputila diplomatski demarš sa porukom kako nije moralno da koristimo trenutnu situaciju vezanu za međusobne sankcije EU i Rusije. U prevodu, EU od Srbije traži da ne iskoristi tržišnu priliku koja se stvorila i da firme koje posluju u našoj zemlji ne uzmu profit koje bi eventualno mogle da stvore na tržištima Ruske Federacije i drugih država koje su carinskom unijom vezani za nju.\nZa mene ovo je znak da prisustvujemo početku kraja EU, barem one EU kakvu smo znali (ili smo je zamišljali) do sada. Jer kada neka grupacija krene da se ponaša tako da ruši osnove na kojima počiva (a sloboda tržišta i preduzetništva su temelji EU), onda je to siguran znak da je toj grupaciji došao kraj. No da za trenutak ostavimo EU i okrenemo se situaciji u Srbiji. Na demarš je naš državni vrh odgovorio pozitivno, odnosno država se obavezala da neće podsticati izvoz iz Srbije u Rusiju. Svakako bi se dalo diskutovati o ovakvoj odluci državnog vrha, ali za mene težište problema nije na ovoj u osnovi lošoj odluci, već na činjenici da Srbija u ovom momentu i nema nikakve mehanizme kojima bi mogla da pomogne privredi da iskoristi priliku koja se otvorila.\nNIŠTA NE PROIZVODIMO\nHajde da analiziramo šta je to potrebno da bi se osvojilo neko tržište. Za početak mora se imati višak proizvoda i onda se taj višak plasira na strana tržišta. Srbija danas ima nivo industrijske proizvodnje negde na nivou pedeset procenata od one koju smo imali 1989. godine. Takođe, posle gotovo deceniju i po tranzicije kroz koje su nas vodile sve postpetooktobarske vlade vodeći nas iz reforme u reformu, Srbija nije uspela da postigne ni nivo proizvodnje iz 1998. godine, a, podsećanja radi, to je bila godina sankcija i praktično predratnog stanja.\nPoljoprivredna proizvodnja koja bi mogla da nam bude izvozni adut je takođe podbacila ove godine, što zbog vremenskih uslova što zbog decenijskog nemara. Podsećanja radi, Srbija danas ima stočni fond na nivou 1910. a nivo prinosa po hektaru je niži negoli što su ga naši paori imali pre četvrt veka. Da tako kažem, i to je nama naša tranzicija dala.\nDakle, pre svega Srbija nema višak proizvoda koji može da izveze i da bi uopšte mogli i, da razmišljamo o osvajanju bilo kog tržišta, mi prvo moramo da se pozabavimo time da konačno kao društvo i država počnemo da proizvodimo nešto.\nDruga važna stvar koja se mora imati u vidu ukoliko se želi povećanje izvoza, jesu razvojna banka i fondovi koji podstiču privredu. Srbija danas praktično ne kontroliše finansijski sistem jer na našem tržištu posluju samo strane (komercijalne) banke, a te banke nisu previše zainteresovane za kreditiranje strateških razvojnih projekata, već svoje poslovanje mahom zasnivaju na kreditima za masovnu upotrebu („laki keš“). Stoga je od esencijalne važnosti da se pod hitno osnuje Razvojna banka Srbije, koja bi bila u državnom vlasništvu i preko koje bi se subvencionisanim kreditima ciljano pomagalo privrednoj i poljoprivrednoj proizvodnji.\nNOVI EVROPSKI DOGOVOR\nTreća stvar koja je važna za podsticanje izvoza jeste podizanje kursa evra. Naime, Srbija već godinama održava kurs evra veštački na niskom nivou i time sa jedne strane troši devizne rezerve, dok sa druge strane veoma nepovoljno utiče na domaću proizvodnju.\nDakle, nemojmo da lažemo sebe, Srbija trenutno nema nikave mogućnosti da poveća svoj izvoz bilo gde. Ono što Srbija danas može i mora da uradi je to da nikako ne uvede sankcije Rusiji, ali i to da još odlučnije krene u bilateralane dogovore sa pojedinačnim državama EU.\nOčigledno je to da evropski narodi sve više uviđaju pogubnost briselskog koncepta EU i da žele da se redefinišu odnosi na tlu Evrope. I u suštini, naša najveća šansa kao naroda i države je u tome da budemo deo novog dogovora na tlu Evrope. Obrisi tog dogovora su se najbolje videli u odnosu Austrije, Mađarske, Italije i Slovenije po pitanju Južnog toka, gde su sve ove države veoma jasno stavile do znanja da nipokoju cenu neće odustati od tog projekta.\nNa nama koji se bavimo društvom i državom je da konačno srpska jedra postavimo tako da nas novi vetrovi koji su počeli da duvaju pokrenu unapred, a ne da nas potope kako je to u poslednjim decenijama bio slučaj.


"Opštine će izgubiti 5.2 miliona evra zbog odluke Rakića" - Gorapress.net\n26.09.2020. u 18:06\nKosovske opštine izgubiće 5.2 miliona evra zbog odluke ministra lokalne samouprave, Gorana Rakića, da se raskine trilateralni sporazum između ovog ministarstva, opština i ‘Helvetas Swiss’ korporacije na Kosovu, prenosi Express.\nVest je za Gazetu Express potvrdila Asocijacija kosovskih opština (AKO).\n„AKO izražava zabrinutost i ne slaže se sa odlukom Ministra administracije i lokalne samouprave (MALS) i smatra to činom bez presedana i izražava zabrinutost zbog jednostrane odluke MALS-a da raskine ugovor sa donatorom o šemi grantova za opštine zbog čega će opštine izgubiti 5.2 miliona evra“, navodi Asocijacija.\nAKO je zatražila od premijera Avdulaha Hotija da preduzme mere kako bi se pozvali na odgovornost svi akteri koji su uticali na donošenje takve odluke kao i visoki zvaničnici MALS-a koji su izneli uvredljive izjave gradonačelnicima.\n1. Asocijacija kosovskih opština (AKO) podržala je i nastaviće da podržava šemu grantova i zahvaljuje se donatorskim organizacijama na dosadašnjim ulaganjima u raznim oblastima i na tome što su ove investicije imale uticaj na poboljšanje života građana i razvoj demokratije na lokalu. AKO traži od donatora da se ovakva saradnja sa opštinama nastavi i ubuduće.\n2. AKO izražava zabrinutost i ne slaže se sa odlukom ministra lokalne samouprave (MALS) i smatra to činom bez presedana i izražava zabirinutost zbog jednostrane odluke MALS-a da raskine ugovor sa donatorom o šemi grantova za opštine usled čega će opštine izgubiti 5.2 miliona evra.\n3. AKO se ne slaže sa obrazloženjem ove odluke da je izjava Skupštine AKO, koja zateva transparentnost i bolju saradnju između MALS-a i opština, uzrok jednostranog raskida trilateralnog sporazuma. Odluka o raskidu trilateralnog sporazuma ne bi trebalo da se donosi bez prethodnih konsultacija sa partnerima koji su deo sporazuma, a u ovom slučaju čak ne pre prethodnih konsultacija sa opštinama Republike Kosovo kao korisnicima granta.\n4. Molimo g. Avdulaha Hotija, premijera Republike Kosovo, da preduzme mere da se pozovu na odgovornost svi akteri koji su uticali na donošenje takve odluke kao i visoki zvaničnici MALS-a koji su izneli uvredljive izjave gradonačelnicima.


Kofi Annan je Darfur nazvao najgorom svjetskom humanitarnom krizom\nGeneralni sekretar UN-a Kofi Annan je kazao da je potrebna trenutačna akcija kako bi se spasilo na stotine hiljada ljudi u sudanskom regionu Darfura.\nU današnjem komentaru u francuskim novinara Le Figaro, gospodin Annan je Darfur nazvao najgorom svjetskom humanitarnom krizom. On je dodao da će glad i bolesti usmrtiti na stotine hiljada žrtava ukoliko humanitarne organziacije ne dostave masivnu i trenutačnu pomoć. Geenralni sekretar UN-a je također pozvao na ojačavanje preopterećenih jedinica Afričke Unije u Darfuru.\nJučer sudanski zvaničnik rekao da je njegova vlada otvorena za razgovore o predloženim snagama UN-a u regionu. Sudanska vlada i glavna pobunjenička grupa u Darfuru, ranije ovog mjeseca, su potpisali mirovni sporazum, ali su druge dvije pobunjeničke grupe to odbile.\nProcjenjuje se da je180 hiljada ljudi ubijeno u Darfuru, i milioni ljudi raseljeno tokom trogodišnjih brobi izmedju pobunjeničkih grupa, sudanskih snaga i od sudanske vlada podržavane "janjaweed" milicije.


Istekli v.d. u izveštaju DRI\nDatum kreiranja: četvrtak, 05 novembar 2020\nMa koliko da se čini da je nepovoljan nedavno objavljeni izveštaj DRI o poslovanju JP Putevi Srbije, stanje je daleko gore. Ne samo da je to preduzeće za poslednje dve godine zaključilo ugovore vredne preko 400 miliona evra bez primene Zakona o javnim nabavkama, da je pokrenulo postupak nabavki vrednih 50 miliona evra iako nisu bile planirane, i da je poslove vredne još 40 milona evra poverilo ne poštujući u potpunosti procedure, već su svi ti ugovori, bez obzira na postupak koji je prethodio zaključenju, ništavi.\nNaime, kako se i u samom izveštaju revizora konstatuje, Zoran Drobnjak obavlja fukciju u statusu vršioca dužnosti više od šest godina, što nije u skladu sa Zakonom o javnim preduzećima. Pošto je samim Zakonom o javnim preduzećima ograničeno trajanje mandata vršioca dužnosti direktora, to znači da potpis Zorana Drobnjaka na ugovorima sa dobavljačima radova, dobara i usluga za to javno preduzeće nema ništa veću vrednost nego potpis bilo kog drugog građanina.\nDRI je u vezi sa istekom mandata v.d. direktora preporučila Nadzornom odboru Puteva Srbije da pokrene inicijativu za imenovanje direktora preduzeća u skladu sa zakonom. Međutim, činjenica da je mandat istekao je morala biti dobro poznata članovima NO, kao i Vladi koja postavlja direktora i bez revizorskog upozorenja. Usled toga, oni su solidarno odgovorni, kako za nezakonitosti na koje je ukazala DRI, tako i za svaku štetu koje ovo preduzeće bude pretrpelo zbog zaključivanja ništavih ugovora i donošenja drugih akata od strane neovlašćenog lica.\nPodsećamo da ovo nipošto nije usamljen slučaj, već da se na sličan način javnim preduzećima nezakonito upravljaju građani kojima je istekao mandat direktora ili v.d. direktora u čak 19 preduzeća čiji je osnivač Republika Srbija. Transparentnost Srbija je krajem septembra inicirala razrešenje v.d. stanja, tako što bi oni bili brisani iz registra zastupnika Kada je reč o korišćenju sredstava „Putevi Srbije“, ukazujemo na to da nije problem samo u nezakonitim javnim nabavkama i nezakonitom rukovođenju, već da postoje jasni pokazatelji da su ta sredstva zloupotrebljena u svrhu političke promocije u selu Kukulovce kod Leskovca pred junske parlamentarne izbore, ali da krivični postupak tim povodom još uvek nije pokrenut.\nIz izveštaja DRI:\nJavno preduzeće Putevi Srbije u 2018. i 2019. godini je nabavilo dobra, usluge i radove u iznosu od 51,38 milijardi dinara bez sprovedenog postupka javne nabavke, a da nisu postojali razlozi za izuzeće od primene Zakona o javnim nabavkama, utvrdila je Državna revizorska institucija (DRI). Navodi se da to preduzeće nije dokumentovalo da je procenjenu vrednost 51 javne nabavke, u iznosu od 7,18 milijardi dinara, utvrdjivalo u skladu sa Zakonom o javnim nabavkama. Državni revizori su utvrdilii da je pokrenuto 30 postupaka javnih nabavki procenjene vrednosti oko šest milijardi dinara a da nisu bili ispunjeni uslovi za pokretanje postupaka, kao i da postupci i aktivnosti na dodeli ugovora nisu bili sprovedeni u skladu sa zakonom kod 22 javne nabavke procenjene vrednosti 4,63 milijarde dinara.


Home Novosti Gradske novosti Održan humanitarni turnir u malom fudbalu „Sjećanje na Jasmina i Dalibora“\nInternacionalna Policijska asocijacija IPA – Regionalni klub Brčko distrikt BiH, proteklog vikenda organizovala je turnir u malom fudbalu koji nosi naziv „Sjećanje na Jasmina i Dalibora“. Takmičenje u malom fudbalu održano je u fiskulturnoj sali Tehničke škole u Brčkom, a učestvovalo je 16 ekipa.\n„Bila je ovo prilika da se Policija još više približi građanima, da se organizuje lijepo druženje i sportski dan, ali i sačuva uspomena na naše prerano preminule kolege i opomena da se takvi događaji više ne dešavaju“, rekao je Milan Nikolić, predsjednik IPA kluba Brčko distrikta BiH, koji je uručio pehare za tri najuspješnija tima.\nPrvo mjesto pripalo je ekipi „Garavi sokak“, na drugom mjestu našla se ekipa IPA kluba, dok je treće mjesto pripalo ekipi Granične policije. Predstavnici timova kažu da im je plasman takođe bio na posljednjem mjestu, dok je prvobitna ideja druženje, ali i humanitarni karakter ovog turnira.\n„Prihod od kotizacija ekipa biće uplaćen kao donacija Udruženju „Beba više“ odnosno njihovoj „Školi za trudnice“, istakao je sekretar IPA kluba Brčko, Husein Huskić.\nOn je dodao da su prihod od prošlogodišnjih uplata donirali Udruženju „Brčansko srce“, ističući da na taj način članovi IPA kluba, ali i njihovi prijatelji izražavaju svoju društvenu odgovornost.\nPrethodni postSavjet mladih Brčko distrikta BiH obilježio prvu godinu rada\nSledeći postBudite spremni za zemljotres, uz nadu da ga neće biti


Naša glumica sa karijerom u Evropi, uveliko je poznata po ulozi u Netfliksovoj danskoj hit-seriji "Equinox"\nATAImages/ Amir Hamžagić\nSrpsko-danska glumica Danica Ćurčić dobitnica je prestižne Plakete Kinoteke, koju joj je juče uručio umetnički direktor Festa i direktor Jugoslovenske kinoteke Jugoslav Pantelić.\nDramska umetnica je na 50. Festu predstavila svoj prvi srpski film u kome je učestvovala - “Mrak” Dušana Milića, gde je uz Slavka Štimca, igrala u potresnoj psihološkoj drami na ivici horora, smeštenoj na Kosovo i Metohiju u vreme pogroma 2004. godine.\n- Hvala od srca Kinoteci, Festu, Jugoslavu Panteliću, ovo je zaista nenormalna čast, nemam reči, nisam mogla ni sanjati ovako nešto - puna uzbuđenja je bila uspešna evropska glumica srpskog porekla.\nUmetnica se zahvalila i producentkinji filma "Mrak" - Snežani van Houvelingen iz Srbije koja ju je otkrila u Danskoj, kao i režiseru Dušanu Miliću "na sjajnom radu i što me je izabrao za ovu ulogu u odličnom filmu".\n- Mnogo sam ponosna da mi je baš film "Mrak" prvi na srpskom jeziku. Volela bih da ovu plaketu posvetim mom tati Mihajlu Ćurčiću, koji je na žalost preminuo pre godinu dana, a znam da bi bio mnogo ponosan. I ja sam mnogo ponosna što delim dve kulture i imam priliku da radim u Danskoj, a sada i u Srbiji, gde se nadam da ću i nastaviti snimanje - zaključila je Danica Ćurčić.\nFilm koji je publiku na Festu ostavio u suzama: Zašto treba pogledati „Mrak“? (FOTO/VIDEO)\nKako je Sloboda Mićalović dobila ulogu u kazahstanskom filmu: "Suncokret" na Festu\nMiloš Biković o svom najnovijem ruskom filmu: Ne postoje slučajni susreti (FOTO)\nIvan Bosiljčić ekskluzivno za 24sedam o ulozi sultana Mehmeda u novoj ruskoj seriji (FOTO/VIDEO)\nNaša glumica sa karijerom u Evropi, uveliko je poznata po ulozi u Netfliksovoj danskoj hit-seriji "Equinox" (2020) o misterioznom nestanku maturanata nakon proslave poslednjeg dana škole, a takođe na Netfliksu je aktuelna sa triler serijom "The Chestnut Man" (2021).\nJugoslav Pantelić je izjavio da mu je veliko zadovoljstvo što je u prilici kao direktor Jugoslovenske Kinoteke, iskoristi prisustvo glumice Danice Ćurčić u Srbiji da joj uruči plaketu Kinoteke.\n- Danica je izuzetna glumica našeg porekla koja pomera granice u najboljem smislu te reči, kada je njena profesija u pitanju na matičnom danskom tržištu i mnogo šire od toga. Siguran sam da će Danica sve češće sarađivati sa srpskim filmskim stvaraocima, kao što je uloga u filmu “Mrak” Dušana Milića, što je tek početak njenog prisustva u srpskoj kinematografiji - rekao je Pantelić.\nOn je istakao da bi zaista voleo da u budućnosti srpska publika sve više gleda i sluša Danicu Ćurčić na njenom maternjem, srpskom jeziku.\n- Dužnost srpskog filmskog arhiva Jugoslovenske kinoteke jeste da vodi računa o našim umetnicima po svetu gde god se oni nalaze, pogotovo kada je reč o takvom talentu koji ima naša glumica u Danskoj, Danica Ćurčić - zaključio je Pantelić.\nDanica je pozorišna, filmska i televizijska glumica, rođena 27. avgusta 1985. godine u Beogradu, a sa samo godinu dana odlazi u Kopenhagen, glavni grad Danske, jer joj je otac dobio premeštaj u Jugoslovenskoj ambasadi.\nNjen otac Mihajlo Ćurčić bio je dugogodišnji novinar i urednik Drugog programa i glavni i odgovorni urednik programa 202 Radio Beograda.\nBio je i predstavnik Turističkog Saveza Jugoslavije u Danskoj, u Kopenhagenu od 1986. godine, gde se preselio sa porodicom i tamo ostao po izbijanju rata u bivšoj Jugoslaviji.\nOna ima veoma uspešnu i zapaženu karijeru u Danskoj snimajući bioskopske filmove i televizijske serije, a radi intenzivno i u teatru - Danskom kraljevskom pozorištu.\nDiplomirala je na Danskoj nacionalnoj školi pozorišta 2012. godine i odmah je bila angažovana u spomenutom teatru ostvarujući zahtevne i kompleksne uloge u komadima - “Lulu” Franka Vedekinda i “Ponovo rođenje Frankenštajna” kao muzičko-scenski spektakl, kasnije i “Romeo i Julija” Vilijama Šekspira.\nGlumila je u popularnim uglavnom krimi i triler serijama - “Those who Kill” (2011) “Valander” (2013), sjajni “Most” (druga sezona, 2013), “Nobel” (2016), “Izmaglica” (The Mist, prema delu Stivena Kinga, 2017), “Ratnik” (2018), “The Seclusion Dogma” (2020), a igra i u najnovijoj seriji “Kraljevstvo” (2022).\nKarijera dansko-srpske umetnice traje tek 10 godina, a već je odigrala skoro 40 uloga na filmu i televiziji, i još dosta na pozorišnoj sceni.\nDebitovala je na filmskom platnu sa ostvarenjem “Over the Edge” (2012), a onda je nizala uloge na velikom i malom ekranu, kao što je i omladinski film “On the Edge” (2014).\nDanica je dobitnik prestižne nagrade “Shooting Star” 2014. godine na 64. Berlinskom filmskom festivalu (istu nagradu su osvojili domaći glumci - Nikola Rakočević i Milan Marić), a laureat je i nagrade Danske asocijacije filmskih kritičara za Najbolju glumicu u filmu “Tiho srce” čuvenog režisera Bila Augusta (“Kuća čudnih duša”).\nTokom ove i naredne (2023) godine, produktivna glumica će se pojaviti u još četiri filma - “Sjalu”, “Sirin”, “Baby Pyramid” i “Ustyrlig”.\nPriznanje posle 10 godina neigranja: „Zlatni pečati“ Kinoteke uručeni Veri Čukić i Pegi Popoviću (FOTO)\n50 Fest Jugoslovenska kinoteka Danica Ćurčić Netfliks Jugoslav Pantelić


UREDBA O USLOVIMA I NAČINU PRIVLAČENJA DIREKTNIH INVESTICIJA: Uredba je na snazi od 31. decembra 2016. godine i predviđa da će svako preduzeće koje uloži 100.000 evra i zaposli najmanje deset ljudi moći će da dobije državnu pomoć. Za svako otvoreno novo radno mesto država će investitoru plaćati od 3.000 do 7.000 evra, u zavisnosti od razvijenosti područja u koje ulaže novac\nSvako preduzeće koje uloži 100.000 evra i zaposli najmanje deset ljudi moći će da dobije državnu pomoć. Za svako otvoreno novo radno mesto država će investitoru da plaća od 3.000 do čak 7.000 evra, u zavisnosti od razvijenosti područja u koje ulaže novac.\nKako je objasnio ministar privrede, Goran Knežević, doneta je nova Uredba o uslovima i načinu privlačenja direktnih investicija ("Sl. glasnik RS", br. 110/2016 - dalje: Uredba) kako bi se obezbedio kontinuitet privrednog rasta putem direktnih investicija i kako bi se dobili novi kapaciteti, tehnologije i radna mesta.\n"Uredbom smo ojačali i kontrolu ispunjenja ugovornih obaveza. Akcenat je na ulaganja u nerazvijene i devastirane opštine i obezbeđenje podrške za one koji ulažu najmanje dva miliona evra i otvaraju najmanje 100 novih radnih mesta u okviru svojih projekata", rekao je Knežević.\nUredbom o uslovima i načinu privlačenja ulaganja ("Sl. glasnik RS", br. 27/2016) je do sada bilo predviđeno da sredstva dobiju preduzeća koja ulože najmanje 150.000 evra i zaposle barem 20 radnika.\nNovom Uredbom predviđeno je da investitori od države dobiju u ratama i pomoć za osnovna sredstva u vrednosti od deset do 30 odsto u odnosu na uloženi novac, ali će pre toga morati da iz sopstvenih sredstava obezbede 25 odsto od vrednosti ukupnog ulaganja.\nOni koji budu ulagali u opštinama čiji je stepen razvijenosti iznad republičkog proseka dobiće podsticaj od 3.000 evra po zaposlenom i deset odsto od uloženog novca, oni koji ulože u opštine koje su na 80 do 100 odsto republičkog proseka dobiće 4.000 evra po zaposlenom i 15 odsto od uloženog novca.\nZa ulaganje u opštinama čija je razvijenost 60 do 80 odsto proseka podsticaj je 5.000 evra po zaposlenom i 20 odsto od uloženih sredstava, dok je za ulaganje tamo gde je razvijenost manja od 60 odsto republičkog proseka, podsticaj 6.000 evra po zaposlenom i 25 odsto uloženog novca.\nNajveće subvencije, 7.000 evra po zaposlenom i 30 odsto od uloženih sredstava, dobiće oni koji investiraju u devastirana područja.\nKada je reč o zapošljavanju, oni koji ulože 100.000 evra moraće da zaposle najmanje deset novih radnika, ko uloži 200.000 evra barem 20, dok će najviše morati da zaposle, više od 100, oni koji ulože najmanje milion evra.\nIzvor: Vebsajt B92, 06.01.2017.


RTCG - Radio Televizija Crne Gore - Nacionalni javni servis :: Kulturna galaksija :: Izložba Hrvoja Polana "Iza sedam logara"\nU HOLU CNP-A 11. 12. 2019. 10:47 >> 10:47 0\nU HOLU CNP-A\nIzložba Hrvoja Polana "Iza sedam logara"\nIzložbu "Iza sedam logora: Od zločina kulture do kulture zločina", autora Hrvoja Polana, biće otvorena danas u 16.30 sati, u Holu Scene Studio u Crnogorskom narodnom pozorištu, a u sklopu desetog Crnogorskog festivala filma o ljudskim pravima "UBRZAJ".\nIzložbu su organizovali Centar za građansko obrazovanje (CGO) u saradnji sa forumom ZFD, i nastala je kao dio istraživanja čiji je rezultat istoimena foto-monografija, koju uz Polana potpisuju pisac i novinar Viktor Ivančić i novinar Nemanja Stjepanović, a u izdanju organizacije forum ZFD Beograd.\n"Ona daje osvrt na nekadašnje brojne centre kulture, ali i razne kulturne institucije i lokaliteti kulturnog nasljeđa, koji su tokom posljednjih ratova na području bivše Jugoslavije, postali mjesta zatvora, mučenja ili masovnih ubijanja", ističe se u saopštenju CGO.\nIzložba je nastala u produkciji organizacija forum ZFD Beograd i PAX Holandija. Izložba je do sad obišla Beograd, Novi Sad, Sarajevo, Šibenik, Zagreb i Hagu, dok je Porečki Annale predstavio četiri odabrane fotografije kao dio ovogodišnje kolektivne izložbe.\nIzložbu će otvoriti Nataša Govedarica, programska direktorka ForumZFD iz Beograda i Miloš Vukanović, istoričar i savjetnik u Centru za građansko obrazovanje.


žiri | Headliner\nPredstavljamo vam još jednog člana žirija Mobil Music Festa. Vladimir Graić je rođen 19. februara 1968. godine u Beogradu. Pohađao je osnovno i srednje opšte obrazovanje, uporedo sa muzičkom školom Josif Marinković, a potom Mokranjac, klavirski odsek. Diplomirao je na Elektrotehničkom fakultetu Univerziteta u Beogradu. Od 1996. je bio zaposlen …\nPredstavljamo vam još jednog člana žirija Mobil Music Festa… Ljiljana Zdravković je svoju “muzika je moj život” priču započela sa 16 godina kada je prvi put progovorila na jednom beogradskom radiju. Posle 22 godine ispred mikrofona i više od deset godina rada u pisanom novinarstvu (za muzičke portale), svoje iskustvo …


Позив привредницима на 4. недељу Dubai Expo 2020 о едукацији\nHomeEkonomijaPoziv privrednicima na 4. nedelju Dubai Expo 2020 o edukaciji\nPoziv privrednicima na 4. nedelju Dubai Expo 2020 o edukaciji\n29/10/2021Redakcija BALKAN TVEkonomija, Vesti0\nPrivredna komora Srbije (PKS) pozvala je privrednike da se prijave za učešće na četvrtoj nedelji izložbe Ekspo Dubai 2020 posvećenoj obrazovanju, koja će se održati od 10. do 18. decembra, saopštila je PKS.\nPoziv je namenjen privrednim subjektima koji ulažu u inovacije, razvoj, edukaciju, ili to planiraju, bave se obrazovanjem ili blisko sarađuju sa institucijama iz ovog sektora.\nZainteresovani za Nedelju znanja i učenja (Knowledge and learning Week) treba da popune upitnik na engleskom jeziku i pošalju ga Komori do 12. novembra na imejl obrazovanje@pks.rs.\nSvi potrebni materjali i dodatne informacije nalaze se na sajtu PKS.\nU saopštenju se navodi da je cilj privredne delegacije Srbije da u ovoj tematskoj nedelji predstavi svoje znanje i dostignuća iz edukacije, kao i ostvari kontakte sa potencijalnim partnerima iz Ujedinjenih Arapskih Emirata i drugih zemalja.\n„Posebna tema u ovoj nedelji biće inovacije, veštačka inteligencija, digitalizacija u obrazovanju, dualni model stručnog obrazovanja i druge teme koje su u funkciji učenja za budućnost“, navodi se u saopštenju.\nIz PKS su istakli da je učešće na Svetskoj izložbi domaćim privrednicima omogućeno uz povlašćene uslove, kao što su besplatna avio karta, lokalni transferi, korišćenje Haba Srbije i smeštaj po povoljnim cenama.\nIzložba Ekspo 2020 Dubai počela je 1. oktobra i trajaće do 31. marta 2022. godine.\nPREMINULO 65 OSOBA, 6.217 ZARAŽENIH PACIJENATA\nU koturovima žice sakriveno 11 migranata


Sprema se DRAMA KOD BIHAĆA: Azilanti s decom na granici | MTELCG\nStotinak ljudi s decom, emigranata u tranzitu u potrazi za azilom na Zapadu, danas su napustile privremeni smeštaj u hotelu Sedra u Cazinu, BiH, i krenule ka granici sa Hrvatskom.\nSada se nalaze nedaleko od graničnog prelaza Izačić u Bihaću na granici BiH sa Hrvatskom i nameravaju da pređu granicu. Istovremeno, u Bihaću lokalni demonstranti traže "proglašenje vanrednog stanja" zbog emigranata.\nIz MUP Unsko-sanskog kantona (USK) sarajevskom portalu Klix.ba večeras su potvrdili da se stotinak porodica sa decom nalazi u naselju Izačić i da nastavljaju put prema graničnom prelazu.\n"Petnaestak ih je odustalo i vratili su se nazad, dok se grupi pridužila i jedna grupa iz Đačkog doma u Bihaću. Otprilike ih je stotinak nastavilo put prema Izačiću. Policijske patrole su i dalje u njihovoj pratnji, pratimo situaciju i videćemo kako se stvari dalje odvijati", kazali su iz MUP USK.\nPortal saznaje da se migranti trenutno odmaraju u naselju Izačić, a u njihovoj pratnji su zaposleni Doma zdravlja Bihać, Crvenog krsta i policije.\nNavodi se da se na terenu nalazi veliki broj dece koja su vidno iscprljena celodnevnim pešačenjem, kao i da im lokalni građani donose hranu i tople napitke i razgovaraju sa njima.\nEmigranti ne nameravaju da odustanu i planiraju da odu do graničnog prelaza, iako su svesni da neće moći da pređu granicu.\n"REŠITE NAS MIGRANATA"\nPortal navodi i da su se večeras na Gradskom trgu u Bihaću okupili građani tražeći od nadležnih vlasti da hitno počnu da "rešavaju migrantsku krizu" sa kojom se Bihać već mesecima bori i započnu izmeštanje emigranata iz urbanih zona.\nNavodi se da su sa skupa poslate poruke u kojima je od Ministarstva bezbednosti BiH zatraženo proglašavanje vanrednog stanja u Bihaću, urgentno postizanje dogovora o budućoj lokaciji emigrantskog kampa van grada i izmeštanje emigranata iz urbanih zona.\nGrađani su od nadležnih agencija zatražili da i emigrantima omoguće humaniji tretman, iskazavši da je stanje u kojem trenutno borave u Bihaću ispod svakog ljudskog dostojanstva.\n"Naši protesti nisu usmereni protiv emigranata, već prema nadležnim institucijama koje trebaju da rešavaju ovaj problem", poručio je organizator protesta, Sejo Ramić.


Potpisana saradnja srpskih i hrvatskih zelenih - Zelena stranka\nPočetna SaopštenjaPotpisana saradnja srpskih i hrvatskih zelenih\n31.07.2016.\t Saopštenja, Republički poslanik\nPredsednici Zelene stranke i ORaH-a (hrvatske zelene stranke), Goran Čabradi i Luka Keller, potpisali su u Novom Sadu, u subotu 30.07.2016. godine, sporazum o zajedničkoj saradnji i širenju zelenih ideja.\nOvo je prvi sporazum, ovog tipa, između dve političke partije iz Srbije i Hrvatske u poslednjih 25 godina. Politički programi, prepoznavanje Zelene stranke od strane ORaH-a, kao nosioca zelenih ideja i jedine autentične zelene stranke u Srbiji, doprineli su da se ostvari ovaj vid saradnje.\nORaH kao punopravna članica evropskih zelenih partija, izrazila je spremnost i dobru volju da pomogne i podeli sva svoja znanja i iskustva, kao i da svojim političkim uticajem doprinese da zajedno sa Zelenom strankom naprave ozbiljnije pomake u oblasti ekologije i životne sredine u Hrvatskoj i Srbiji.\nSaradnja podrazumeva rad na zajedničkim projektima, međuregionalnoj saradnji, povezivanju Zelene stranke sa drugim zelenim strankama i institucijama u Evropi, povezivanju i saradnji između Srbije i Hrvatske na polju zaštite životne sredine i ekologije.\nZelena stranka, i na ovaj način, pokazuje i dokazuje da radi na ispunjenju svojih predizbornih obećanja.\nUbeđeni smo i duboko verujemo da su zelene ideje i sistemi vrednosti, koje neguju Zelena stranka i ORaH, upravo one vrednosti koje mogu da doprinesu kvalitetnijem životu i povezivanju dva naroda, koji zelene ideje i kvalitet života stavljaju iznad svega!\nTeme: Zelena strankaORaH\nZelena parlamentarna grupa u Skupštini Autonomne pokrajine Vojvodine održala je[...]\nBlog: Da li se odnos pojedinaca u društvu temelji na „pravu jačeg“?\n„Svaki peti muškarac u Srbiji smatra da žena nekad zaslužuje[...]\nDanas, 15. marta, u svetu se obeležava Svetski dan prava[...]


2007 фебруар 09\nRoan: Konsultacije o budućem statusu Kosmeta odložene za 21. Februar\nUjedinjene nacije će odložiti za nedelju dana početak poslednjeg kruga razgovora o budućem statusu Kosova, izjavio je u Prištini pomoćnik specijalnog izaslanika UN za pregovore Alber Roan. “Konsultacije će početi 21. februara. Poslednja runda razgovora mogla bi da se održi početkom marta“, rekao je pomoćnik Martija Ahtisarija, koji je prošle nedelje predstavio plan koji predviđa […]\nMenadžerske diplome sticane za šest mjeseci\nMenadžerske diplome dva privatna fakulteta iz Banjaluke i Gradiške, koje je prosvjetna inspekcija naložila da se ponište, sticane su u prosjeku za šest, a neke od njih i u roku od tri i po mjeseca, utvrdili su inspektori. „Nije vođeno računa da se studenti upisuju u zakonom propisanim rokovima – junu i septembru, već su […]\nKusturici najviše priznanje Francuske u oblasti kulture\nFrancuski ministar kulture Reno Donedije de Vabr uručio je juče orden Viteza reda umetnosti i književnosti Emiru Kusturici, koji time nastavlja tragovima druga dva velika srpska umetnika koji su ostavili neizbrisiv trag u francuskoj i evropskoj kulturi, Danila Kiša i Vladimira Veličkovića. „Ovo je najveće priznanje koje Francuska dodeljuje u oblasti kulture, čime je želela […]\nTita su spasavali stručnjaci\nPoslednjih dvadesetak dana dva nedeljnika, jedan u Zagrebu i jedan u Beogradu, uz prateću žutu štampu, sistematski se bave temom kako je Josip Broz Tito, nekadašnji predsednik države SFRJ i Saveza komunista Jugoslavije, proveo poslednjih 127 dana – od ulaska u ljubljanski Klinički centar 2. januara 1980. do smrti 4. maja 1980. Ispisana je, malo […]


Sve publikacije, Zbirka predloga praktične politike za reformu policije u Srbiji broj 8\nIstraživačica u Beogradskom centru za ljudska prava\nAutori: Jan Litavski, Nevena Dičić Kostić, Saša Đorđević\nBroj preuzimanja: 1318\nAutori u osmoj Zbirci predlažu preporuke za unapređenje borbe protiv korupcije u policiji, te realizacije koncepta policije u zajednici i poboljšanja uloge policije u ostvarivanju i poštovanju prava pripadnika ranjivih grupa. Publikacija je objavljena uz podršku Misije OEBS u Srbiji.\nZbirka predloga praktične politike za reformu policije u Srbiji se objavljuje radi jačanja kapaciteta civilnog društva u domenu reforme policije. Autori publikacije i u ovom broju daju procenu trenutnog stanja u procesu reforme i okvirne i konkretne preporuke za unapredjenje rada policije.\nIstraživač Beogradskog centra za bezbednosnu politiku Saša Đorđević je u predlogu praktične politike uporedio stavove građana i policijaca o korupciji u policiji. Građani i policajci zauzimaju sličan stav o problemu korupcije u policiji, pre svega u domenu njegovog sadržaja, forme i uzroka nastanka. Opšte je prihvaćeno mišljenje da pojava korupcije u policiji narušava integritet policijske službe i negativno utiče na razvoj odgovorne policijske službe. Osnovni oblik korupcije u policiji je primanje mita od građana, dok su najkorumpiraniji rukovodioci u policiji. Uzrok nastanka korupcije u policiji su interesi političkih stranaka, tako da se politizacija prožima skoro u svakoj sferi policijskog rada. Postoje izvesne razlike u stavovima između policajaca i građana i one su posledica policijske kulture u Srbiji koja znači da policajci ne žele javno da razgovaraju o problemu korupcije, iako su svesni da on postoji.\nJan Litavski je u svom predlogu praktične politike analizirao razvoj koncepta policije u zajednici u prethodnom periodu. Predočen je značaj implementacije Strategije policije u zajednici kroz akcione planove sa tačno utvrđenim aktivnostima i rokovima za njihovu implementaciju. Poseban akcenat u radu stavljen je na prevenciju kriminala, promenu organizacione strukture policije, efikasnije korišćenja resursa, unapređenje saradnje policije sa manjinama i njihovo veće uključivanje u rad policije kao ključne elemente prilikom implementacije koncepta policije u lokalnoj zajednici u Srbiji.\nIstraživačica Beogradskog centra za ljudska prava Nevena Dičić Kostić je u predlogu praktične politike istakla značaj edukacije policije u oblasti zaštite ljudskih prava. Zaštita ljudskih prava nemoguća je bez poznavanja koncepta nediskriminacije, posebno jer je diskriminacija u Srbiji još uvek vrlo izražena. Različiti slučajevi diskriminatornog postupanja događaju se skoro svakodnevno, ali još uvek relativno nizak stepen demokratske kulture često za posledicu ima da se oni nedovljno prepoznaju. Kako policija ima obavezu da štiti sve građane podjednako tekst daje prikaz zakonodavstava i standarda o zabrani diksriminacije. Pored toga tekst se bavi i specifičnostima određenih ranjivih grupa i načinima na koje njihova prava bivaju najlakše i najčešće povređena.\nTagovi: korupcija, korupcija u policiji, reforma policije, policija u zajednici, Saša Đorđević


Naslovna Uncategorized Radonjić: Utakmica bi se drugačije završila da smo imali podršku navijača\nTrener Crvene zvezde Dejan Radonjić izjavio je posle poraza od Fenerbahčea da je utakmica mogla drugačije da se završi da je njegov klub imao podršku publike.\nCrveno-bijeli izgubili su od Fenerbahčea sa 73:71 u 18. kolu Evrolige, a meč je u poslednjoj sekudni riješio nekadašnji igrač Zvezde Lorenco Braun.\n“Mislim da je svima jasno da bi uz podršku mogli da damo još to malo što je bilo potrebno da slavimo. Momci su se borili, imali smo težak meč prtiv ekipe koja se podigla i koja je pojačana. Nastavljamo da radimo, nadam se da ćemo ubrzo imati priliku da imamo sve igrače na terenu. Kada budemo kompletni, uz veliki trud i posvećenost, možemo da budemo dobri”, rekao je Radonjić.\nPrethodni tekstZinedin Zidan pozitivan na COVID-19, propušta najmanje dvije utakmice!\nSljedeći tekstPokrivaće dvije pozicije: Gibson novi košarkaš Njujork Niksa


"Pirotski 'Tigar' nećemo prodati prvom koji naiđe" - 24sedam\nHome Biznis Privreda\n“Pirotski ‘Tigar’ nećemo prodati prvom koji naiđe”\nMinistarka privrede Anđelka Atanasković izjavila je danas da ima zainteresovanih kompanija za privatizaciju pirotske fabrike gumenih proizvoda\nAutor: G.M.Š. Izvor: Tanjug\n21. april 2021, 10:13\nMinistarka privrede Anđelka Atanasković obišla je danas fabriku "Tigar AD" u Pirotu; FOTO TANJUG/ MINISTARSTVO PRIVREDE/ ANA DJOKIC\nZa „Tigar a.d“ ima zainteresovanih kupaca ali da država neće to preduzeće prodavati po svaku cenu, kaže ministarka privrede Anđelka Atanasković.\n– Ima zainteresovanih ali ne bismo po svaku cenu da se proda, već ćemo videti ko je najbolji kooperant. Tigar trenutno posluje po Unapred pripremljenom planu reorganizacije i za sada odlično rade. Iznenađena sam bila kada sam videla da imaju izvoz proizvoda od 80 do 90 odsto – rekla je Atanasković gostujući na televiziji.\nIstakla je da „Tigar“ trenutno isplaćuje sve svoje obaveze, plate, doprinose i drugo.\nPirotska fabrika čak izvozi svoje gumene opanke u Japan, kao i na druga tržišta, rekla je Atanasković i dodala da ta fabrika sad pravi opanke i u boji, što je veoma zanimljiv proizvod u inostranstvu.\nDokle smo stigli u trgovini sa Kinom: Impresivan rast, ali zabrinjavajući deficit\nCarina o skupim polovnjacima: Tarifa nije menjana, zaustavljene zloupotrebe uvoznika\n„Tigar“ baštini dugu tradiciju, preteča je osnovana 1935. godine, dugo vremena bila je u Jugoslaviji pojam automobilske gume za odrasle i lopte za decu. Deo fabrike za proizvodnju pneumatika je 2009. privatizovan i prodat francuskom „Mišlenu“, nakon razdvajanja fabrika na „Tigar gume“, „Tigar obuća“ i „Tigar tehnička guma“. Ove dve poslednje su se ponovo spojile 2015. godine.\n„Tigar“ je izbegao bankrot 2018. godine i od 2019 je u „mekom stečaju“, odnosno u „Unapred pripremljenom planu reorganizacije“, formi koja onemogućava poveriocima da prinudno naplate dugovanja kroz bankrot firme.\nBanke najavljuju garantnu šemu 2: Krediti najugroženijim sektorima od kraja maja\n18. maj 2021, 12:26\nSvetska banka: Uloženo 250 miliona dolara, ali ljudi i dalje umiru od zagađenja\n18. maj 2021, 12:08\nZagađuju za sve pare: Samo 20 firmi proizvodi većinu plastičnog otpada u svetu\n18. maj 2021, 11:32\nRasprodaja imovine Nove Agrobanke: Na doboš nekretnine u šest mesta\n18. maj 2021, 10:23\nProsečna plata 600 evra – realnost ili zabluda: Šta je potrebno da nam od januara 2022. skoči standard?\n16. maj 2021, 07:47\nKoliko će ko dobiti uz vakcinu: Ističe rok za novac koji neće dobiti „baš svi“\n18. maj 2021, 07:38\nPoslednja šansa za 60 evra od države: Još danas do ponoći prijava! Vakcinisani građani, ali uz jedan uslov, dobijaju i više od 17.000 dinara\n15. maj 2021, 07:44\n"Kavčani" se okupili na Svetog Jovana: Velja Nevolja i Marko Miljković pre hapšenja bili na slavi kod Zvicera